text:
Mungkan shiga pinra hte WP ni a gam maka - sawn dinglik ai Maran La Raw (SK)
· Myanmar blames Kachin rebels for fighting
· Associated Press– Sat Jun 18, 2:18 am ET
YANGON, Myanmar – In its first public comments on a week of fighting in northeast Myanmar, the government said Saturday that ethnic Kachin rebels fired first and the army had to act to protect a major Chinese-built hydroelectric power project.
The skirmishes were some of the fiercest in nearly two decades between government forces and the Kachin Independence Army. They erupted June 9, displacing at least 10,000 people over the course of about one week. The rebels have blamed the government for launching an offensive after militia fighters rejected a call to leave the strategic region.
The government says it did call on rebels to leave, but accused them of firing first after threatening Chinese technicians and detaining two army officers, according to a report Saturday in the state-run New Light of Myanmar newspaper.
The 8,000-strong Kachin militia is one of several minority ethnic rebel armies in Myanmar who say they are fighting for greater autonomy.
The government paper said Myanmar's military ordered rebels to withdraw from a camp near the Tarpein hydropower project, a joint venture between Myanmar's Electric Power Ministry and China.
The government said that during the fighting, militia fighters blew up power pylons that fed the project, as well as 20 bridges. The violence forced 215 Chinese employees to flee home across the border, the report said.
Military columns "had to inevitably attack the KIA just to rescue their officers ... who were detained without any reason and to protect the high-cost Tarpein hydropower project," the report said.
The U.S. Campaign for Burma, a Washington-based lobbying group, said last week the militias had returned six detained army soldiers during a lull in fighting. It was not immediately clear if the two officers reported detained by the government were among them.
Myanmar's central government has tenuous control of many parts of the country where minority groups are strongest. Many of those groups maintain their own militias. The government has reached cease-fire agreements with 17 rebel militias since 1989 and most have been allowed to keep their weapons and maintain some autonomy over their areas.
The Kachin militia reached a peace deal with the country's former ruling junta in 1994, but the truce broke down last year after the militia rejected a call by the government for them become border guards under army leadership. The junta made the appeal ahead of last November's elections, Myanmar's first in 20 years, which introduced the nominally civilian government now in power.
Sawn yu ga
Anhte hpe ndai hku mu shangun nga ma ai: Lahta na shiga hpe Yahoo website kaw na shaw la nna kasi madun tawn nngai. Ndai gaw mungkan shi-seng media hpe gumshem Myen atsuya gara hku nna, gade daram lu lang ai hpe madun nga ai. Ndai hta WP rawt malan hpung hpe rebel – tara shang ai atsuya hpe ninghkat rawt malan ai ni- ngu nna shamying tawn nga ai. KIA hpe rebel ngu nna dingyang shamying tawn ai gaw mungkan a myiman hpe gumshem atsuya mu shangun mayu ai hku yu mat wa na matu lajang la ai lam re. Kaga shara hkan KIA hpe insurgent, mungdan uphkang masa hpe rawt malan ai ni; armed militia – laknak lang ai kahtawng/mare masha, mung ngu nga ai.
Gumshem hpyen atsuya gaw tara shang ai mungdan atsuya re, tim KIA hpe gaw rebel, insurgent she re, ngu nna mungkan shawa hpe chye na hkap la shangun ai ladat re; ndai gaw news media a manu mana kaba la ai n-gun re. Shawa a myit hpe gang gayin la nna shagyip kau ya ai masa rai nga ai. Dai ni na globalized world – mungkan ting gumdin gumhkaw langai sha rai mat wa ai mabyin manghkang hta, lu lang yang n-gun kaba rai, n lu lang yang hkam mana na rai, rai nga ai.
Anhte maga hpe gara hku mu mat wa sai kun? KIO/KIA gaw mungmasa lam ai majaw, jet ai federal democracy sharawt mayu ai majaw, Munghpawm hpe gawgap shalat ai ni aru apawt shadaw dawhpum hku nna masat bang tawn ai tinang amyu mungdaw hta tinang uphkang lu ai ahkaw ahkang lu na, nga ai majaw rawt malan ai lam, Panglong Agreement hpe matut manat tawn nna sa wa ai uhpung, - ndai lachyum ni hpe shinggan nna n mu lu mat sai, n na lu sai, dai majaw kadai n chye mat sai. Anhte gaw, gumshem atsuya ya a matu rebel, insurgent ni sha re, ngu ai daram sha chye na mat sai.
KIO hpe “Aung San Lu “ ngu shamying ya ai ni pyi nga sai. Aung San Kaw hpe “aprat lai mat, nau gumgai mat nna n mai lang sai” nga ai shiga news media report galaw ai ni nkau mi gaw, KIO hpe “Aung San Lu” ngu mayu nna tinang nan bai mani gahe, re ai langai lahkawng hte hkrum yu sai, tengsha byin sai. Daup dat gaw n mai, hkam gaw n kam hkam rai yak kau sai.
Du Kaba G. Gam Shawng hte S. Gun Maw hte hkrum yu ai ni chyawm gaw “Ndai yan gaw KIO zawn n re” bai nga ma ai.
Shinggan de na news media report galaw ai ni a matu KIO hpe gaw n kam hkungga mat timung, KIA hpe gaw malai shatai na lam bai n mu mada, re ai manghkang byin nga malu ai. Tengsha re.
WP ni a yi-ngam Anhte hta gumshem atsuya zawn, daram, media laknak ginsup na atsam n nga ai. Shanhte chyam hkra galaw lu ai daram anhte n chye galaw ai, n-gun n nga ai.
Tim, gumshem atsuya a shiga masa gaw shamawng ai masa re; hti nna shanhte hpe kam ai gade daram nga ai kun? Gumshem atsuya hpe “kam ging ai ni, sadi dung ai ni” ngu masat la tawn ai mungkan mungdan hpa-awn ni gade nga nga ai kun? Tengsha n kam timung, Miwa Mungdan zawn, “kam masu ra ai” mungdan kade nga kun?
Anhte a lit – Anhte chye lu ai ndai daram re: Sinna democracy mungdan kaba ni hte gumshem atsuya hpe “n kam ai, kam yang shut ai” ngu chye na mat sai ni grai law nga ai. Ndai ni gaw, anhte maga de nna kasa ni du sa nna tsun ai hpe madat na jin jin rai taw nga masai. Anhte shanhte hpang de kyit-hkai kasa dat saga ni? Anhte sa tsun dan na anhte a agenda: “Anhte gaw insurgent n re, tengman jet ai federal democracy hpe sharawt na matu Panglong mahkyen hkan ai Munghpawm hpe makawp maga ai ni she re” ngu sa tsun dan na jin nga saga ni?
Ndai zawn re atsam shapraw nna kyit-hkai gintan la ai ningtau mungdan kaba ni garum la ai hte anhte a mahkyen awng dang lu na lam de matut sa wa ra saga ai law.


c: text/html

text:
Hka jaw poi (Thinggyan) ngut ai hte Myen asuya dap gaw Wunpawng Mungdan Shanglawt Hpyendap KIA ginjaw Laiza shawnglam post langai hpe Mani April 17 Laban shana maga shang gasat wa sai lam chye lu ai.
Myitkyina-Manmaw lam ntsa Nam San Yang sinna maga KIA Dung 18 npu Mung Shawa Hpyen Hpung MHH ni nga ai Pau Se, shawnglam post kasha langai de asuya dap ni shang wa ai majaw gasat poi byin wa ai re lam, KIA Dukaba Naw Bu Jinghpaw Shiga Dap KNG de tsun ai.
Gasat poi byin ai hta lahkawng maga hkala hkrum ai nga tim kata lam gaw n lu tang madun shi ai lam shi matut tsun ai.
Asuya dap gaw Myitkyina-Manmaw Lam dingyang mare rai nga ai Nam San Yang, Gang Dau Yang hte laga mare hkan ngam nga ai mung shawa ni hpe ndai April shata hta lawan ai hku yen na lam ndau da sai lam chye lu ai.
Dai hta majan bai byin hpang wa ai ten Myitkyina kaw nna Laiza sa ai hta jai lang nga ai Maisak Pa lam hpe mung ndai shata praw kaw nna pat kau sai lam chye lu ai.
Myen hka jaw poi n du shi ai bat mi daram April 7 hte 8 hta asuya gaw KIA ginjaw Laiza makau dung 18 Sut Shang Post hte Nbu Kawng Post hpe gasat zing la kau sai re.
Ndai lang gasat ai gaw Myen shaning ningnan hta asuya hku nna KIA hpe shawng ningnan lang gasat ai lam rai nga ai.

robotstxt: allowed

filter: keep


text:
PASLA (SH) EASTER
Paska poi or Easter ngu ai Madu Yesu bai hkrung rawt wa ai poi gaw anhte Christian makam masham nawku hpung a matu N pawt daju rai nga ai. Yesu shangai wa sai, hkaw tsun sai, si hkam sai rai tim, Shi bai n hkrung rawt wa yang gaw anhte a makam masham lam kaman li la nan rai nga ai. Christmas ngu ai Yesu shangai wa ai poi hpe gaw chye nna n dai grau a hkyak ai poi hpe n chye yang mai na nrai. Nawku hpung a liturgy nawku ladaw gaw lawu na hte maren rai nga ai.
Ga shaga dingsa prat hta; (OT) Isreal masha ni Egypt mung kaw na lawt pru wa na shana sha ai sagu hkung ga (shalai wa ai poi, or passover) hte nam mali hkan 40 ning wam gawai hkawm ai hpe myit dum nga na matu hpang de shu mashi shu masha prat ding sa htung hkring langai hku paska lu sha na re shaloi tsun hkai hkrat wa ai hpe mu lu ai.
Ga shaka nnan prat hta, (NT) lu shagam ladaw hpe n dai Paska poi hte hpung dim ai hpe mu lu ai. Shing rai paska (Esater) gaw lusha gam ladaw (lent) hte gin hka nmai nga ai hpe mu lu ai. Bai Yesu hpa majaw si hkam ai hpe myit yu yang dinghta ga hta tsaw ra myit mat mat wa magang ai majaw re hpe lawu na chyum lai ka hta hti yu ga. “Ngai hpang gara nngai”, “I thirst” Yh. 19:28.
N dai Paska ladaw hta chye ju kumla (Sacraments) ni hpe gaw de da sai. Chyoi Pra ai laban (Holy week) gaw nawku daw jau ai lam (liturgy) yawng a daju rai nga ai. Yesu bai nhkrung rawt wa yang dai ni Cristian nawku hpung ngu ai nga sana nrai. A kyu mung nrawng nga ai. Myit mada lam mung nnga ai.
Anhte mung Kashin Kamun hte maren Yesu hte rau shut hpyit mara hta si hkam sai, lup kau hkrum sai rai nna Yesu hte maren bai hkrung rawt wa na re ngu ai gaw Cristian ni a makam daju rai nga ai.
Yesu a bai hkrung rawt wa ai hte Lazaru a bai hkrung rawt wa ai lam n bung nga ai. Yesu a bai hkrung rawt wa ai gaw, moi shawng na hte n bung sai, Wenyi hte htani htana asak rai mat sai, hpang de bai n gayin sai. Lazaru mahtang si ai ni a bai hkrung rawt wa ai lam hpe sakse hkam na matu moi shawng na zawn hkum hte shan hte hkrung rawt wa sai. Yesu a si hkam ai lam gaw tsawra myit a majaw rai nna shanggyim masha yawng hpe hkye la na ngu ai hkrunlam (Business) hpe shadik ya sai. Kawa Karai a ga hpe shadik ya nu ai. Karai hte shinggyim masha lapran kasa (Mediator) tai ya nga sai rai. Hkyela Madu (Saviour) mung rai nga sai. Kam hpa lam, myit mada lam a daju rai sai. Shing rai Paska poi hpe ala shajin nga ga law.
Yesu bai hkrung rawt wa nna anhte hpe gabai kau da sai nrai. “Yu mu lamu prat htum hkra Ngai nan hte hte rau a nga nga na nngai” (Mt. 28:20). Paska ladaw hpe Pentecoste ngu ai Chyoi Pra ai Wenyi yu hkrat wa ai laban hte hpung dim ai rai. Ndai mabyin ni gaw AD.33 ram hta Palestine kaw byin wa sai rai.
Sara Naw Seng
Italy
No comments:
Subscribe to: Post Comments (Atom)


text:
Mungmyit Sinli Ga,Mu Se ginwang Mung Gu Myo, kaw january (8) ya shani mungshawa marai (5) hpun sa hta ai kaw hkam bawm kapaw nna hkala hkrum ai lam na chye lu ai.
Bawm kabye hkrum ai mare masha ni hta Jinghpaw la, (4) hte Miwa la langai re, hkala hkrum ai jinghpaw la ni gaw salang Hkawng Dau, salang Dai Ze, salangYing Yaw, hte KBC na Hpungtau salang Zawng Hkawng ni re. Miwa la gaw salang Cha Lawng Hpa re hpe chye lu ai.
Man Jat Mare maga de hpun sa hta ai kaw na marai langai bawm kabye kapaw la ai hpe shada garum hkat nna lam kaba de pru wa ai kaw bawm langai bai kabye kapaw la ai re majaw tsang ra ai madang de du nga ai re nga lam na chye lu ai.
Hkala hkrum ai masha ni gaw Man Jat mare kaw shanu nga ai rai nna lai wa sai shaning hta majan byin ai majaw Mung Gu Myo, de htawt sit shanu nga ai ni re, Miwa la wa gaw ya ten Mang Shi tsi rung kaw tsi tsi hkam la nga ai lam matut na chye lu ai.
Man Jat mare kaw majan byin ai majaw mari ting Mung Gu Myo, de hprawng yen nga ai re, Nga, Dumsu, rem ai masha langai lahkawng ram sha mare kaw ngam nga ai re, Ya ten mare de nhtang wa mayu ai raitim mare mahkau hkan hkam bawm ni hpe hkrit ai majaw a gwi wa ai nga nna mare masha nit sun ai kaw na chye lu ai.


text:
Hkrang Sumla Mungmasa
Tsaban 21 Panglong: Mungmasa hku sadi ra ai lam
ICC hta myit mada shara
Mungtsaw Myutsaw magam bungli e masha pang masum nga
Myen mung a mungmasa mayak kaw na lawt lam
Myitkyina Wisdom Palace Ingalik Jawng 2018
KIO Policy Jasan Ra!
Jinghpaw ni hpe shawng mu tam ai wa
UNFC gawngkya ai KIO majaw kun?
W.P Hka Nan de sit wa sani?
Kachin Rehoboth! (MYIHTOI GA)
KIO laknak n jahkrt na ndau hta J.W nkau a htang shana ningmu
Wp Mungdan Shanglawt Hpung KIO gaw, Myen hpyen asuya matsun ai hku, September praw 1 ya shani, laknak n jahkrat ai sha, laknak n ap na lam,...
KIO Ndau Shabra Laika, August 30 2010
September praw 1 kaw nna laknak jahkrat shangun ai Myen Hpyen Dap Asuya a matsun hpe Wunpawng Mungdan Shanglawt Hpung KIO gaw laknak n ap na...


text:
Sam Mung Dingdugn daw Ti Baw kaw October (9) ya shani Hkying (3:00) Pm Daram hta bawm kabaw wa ai majaw Na Mun Mare hte Na Chyai mare masha ni grai hkrit kajawng nna Ti Baw Awng Ming Gala Bu Taw Jawng de hprawng koi yen mat ai lam na chye lu ai.
Ti Baw Makau grup yin hta myen hpyen Dap ni shamu shamawt shang wa ai majaw Lai wa sai September praw kaw nna Gasat gala majan jahkring hkring byin ai majaw mung mare masha ni hkrit tsang nna yi sun hkau na Nlu galaw mat ai lam na chye lu ai.
Lai wa sai Shata laman lahta sam mung hte Mung Myit Sinli ga Ginra ni hta byin ai majan a majaw Mung mare masha ni hkala hkrum ai hte Myen hpyen dap ni gap dat ai laknak kaba si ni a majaw mung mare masha nta law law mung hten hkrum mat ai re. lai wa sai September 29 ya shani hta mung Kut hkai hte Sinli lapran Man Pin Kaw TNLA hte Myen hpyen Dap ni gasat gala majan byin ai hta WunPpawng Num kasha langai hte Man Ping mare na cycle jawn wa ai Miwa amyu sha lahkawng, hkala hkrum mat ai lam,Jan Mahkaw Kaw Mai,Salang Kareng Awng li,Salang Maran Zau Mai, Salang Jangmaw La hpung,Salang Mangshang Bawm Yaw ni a nta hte Mi wa nta (2) mung Myen Hpyen hpung ni Gap dat ai laknak kaba Si wa hkrat bun ai majaw Dum nta hten hkrum mat ai lam shi sawk Ah Kai tang madun da ai.


text:
时间:2018-07-18 10:48:04 来源:德宏团结报
1. Wa sat ai shaloi, wa shagri gan sho la nna no lum nga yang lasi tup hkra bo bang ton nna, nbung hkrang ai shara ko noi jahkro ton na. U hkai gasha ni dongkat ana byin ai shaloi, lasi dai sho la nna rin mani ai hpang, U shat ko gayau bang nna, lani mi 3 lang yo na, U gaba hpe go htam mi lo jat jo na.
2. Wa shagri gata ko kop la kau ai la-son hke 20 hpe rin mani bang ton nhtom, na-yi hkum 24 a hpang, di ko wan yat yat sha wut nna gangau jahkro la nna, htu mani la nna pong gata ko atsom bang ton da na, U ni mayu machyi ai shaloi, U langai mi hpe lani mi 3 lang lang garan jo na, matut manoi 2~3 ya jo jang mai sai.
3. Wa shagri langai ko, hpyi hkye ai la-son hke 20, lasi chyang shingmun ramdo hte gayau nna, Gumra, Wa, Bainam re shat kan rin mani ana lu yang, galang mi hke 20 jo, lani mi galang lang jo nna, matut manoi 5 ya jo jang mai lu sai.
4. Wa shagri jahku hte myitsi n-tsin hpe ramdo gayau la nna U, Wa myi ko bang ya yang, myi hpye machyi ana tsi shamai lu ai.
5. Bainam gasha, Wa gasha re n-gup hpye yang, Wa shagri jahku 2 lang chya ya yang mai ai.
6. Wa jahkro hpye yang, Wa shagri langai ko Shigau (石膏) tup hkra anyin bang nna noi jahkro nna rin mani la nhtom, hkyen pa loi bai bang nna, ja- hkro hku ko gawut bang ya yang mai ai.
7. Wa sinwop hpye ana lu yang, Wa shagri langai ko, lasi hpe a hkyep gaji gaba rin la nna, shagri ko anyin bang nna noi jahkro ai htom, rin mani la nna, Wa gaba hpe go lani mi hke 9~10 jo, Wa gaji hpe go lani mi hke 4~5 jo jang rai sai.
8. Wa shagri haushin 100, Befan (白矾) hke 50, namsu haushin 200 hpe gayau la nna, haushin 300 hpe galang ta jo yang, Nga Dumsu, Gumra re sin, sinwop gahtet ai ana tsi shamai lu ai.
9. Wa shagri hte shapre hpe nhtoi7~8 ya ngu na tsing la nna, U langai hpe hkyep 3~5 jo yang, U rum ana htang kau lu nga ai.


text:
Rawt malan hpyen la lawlaw shangai ya ai nu hpe chye judum ai.
Si tim mung dan matu tai,
Hkrung tim mung dan matu rai,
Asak 71 ning re nu ding gai,
Gin sum nnga ai marang prang kaw bu ri hpun let myi prwi si hte marang hka kayau nna madai nga ai nu ding gai hpe yu let ngai rawt malan myutsaw brang a hkam sha lam gaw ‘sumla hkrung movie ,hkan na hta grau mat ni ai,gara hku shagawp na ga si tam nmu mat ni ai.
Gin sum nnga ai marang prang kaw bu ri hpun let myi prwi si hte marang hka kayau nna madai nga ai nu ding gai hpe yu let ngai rawt malan myutsaw brang a hkam sha lam gaw ‘sumla hkrung movie ,hkan na hta grau mat ni ai,gara hku shagawp na ga si tam nmu mat ni ai.
Na kashu alat mung dai marang prang kaw shangai hkyen na kan machyi nga sai nu,ma sanyen gayawp na hte dung hku rai nhkum ai, Nu a kanam hpe akyu hpyi ya hta lai na ,an nu/wa ni kaning nchye di sai.
Moi ya majan rai nsawng ten danai muk lum de wa shing byi mu ngu tsun yang,
nu gaw ''Na nwa mung myu hte mung dan a matu maning na BA( 1 ) kaw MHH hku nna ap nawng kau sai.Na nji ni mung yawng ndai rawt malan hkrun lam kaw arang bang kau sai.
Nu mung ndai tinang lamu ga kaw bawn lup sana,nji nwa ni a hkum tsawp we nyi yawng rau rai ra ai'' nga,
Nu mung ndai tinang lamu ga kaw bawn lup sana,nji nwa ni a hkum tsawp we nyi yawng rau rai ra ai'' nga,
Ya shangai ai Kashu ni a prat shang lawt lu u ga,'' nang mung Myu sha lawt lam magam hta shang lawt lu hkra htep lahtiKyu hpyi let shakut u nu sha e'' htet da ai.
Nu a shaman ga:
''Mahtum mahta ning gawn du wa,Hpan wa ning sang chye wa ning chyang,lamu madu ga madu wa e
Hpan u ga,makawp maga ya u ga'' shaman ai ngai shu ngai sha ni e,
Nbawn ga ,Awng lawt mare nam maling shara mi,
Sinna ginwang gin jaw
Hugawng ginwang,
Dai hpa ning htawn,
Awng lawt mare
Hugawng ginwang,
Dai hpa ning htawn,
Awng lawt mare
ဖြစ်ရပ် မှန် true story
hpe mying n shalom ai ka dat nngai
hpe mying n shalom ai ka dat nngai
Npop bung hkran,hka kawp, kawng chyai,Danai hku lachyau hkawng,lamunghka ga,tarung shing lung,
Pakai bum, chyang bu bum, maji bum,wuntuk bum,hkaw hta bum,daru bum ,lepdungbum,singai jummaw,malung jum maw,Ja maw seng maw,padi maw,hpun sau maw,
Yawng hkam ja u ga
Pakai bum, chyang bu bum, maji bum,wuntuk bum,hkaw hta bum,daru bum ,lepdungbum,singai jummaw,malung jum maw,Ja maw seng maw,padi maw,hpun sau maw,
Yawng hkam ja u ga


text:
Jinghpaw mungdaw Hugawng Pa, Danai ginwang kata ndai bat pru de kaw na marang n sim n sa htu ai majaw, Danai Hka tung kaba wa ai majaw buga masha ni hka hpyen hkrum nga ai lam chye lu ai.
Dum nta ni hka lim mat ai majaw buga masha ni gaw hka n du shi ai, lam n’maw hte kawng ntsa hkan hprawng yen nga ai re hte, gumhpraw lu ai ni gaw htap tsaw ai manam jarawp hkan hprawng yen shanu nga ai re lam, Danai mare na Hpauyu Hka tsun ai.
Ya ten hka hpyen hkrum nga ai ni garum ningtum ra kadawn nga ai raitim, asuya seng ang ai ni maga na garum jaw ai lam garai n na lu shi ai nga, shi tsun ai.
Lai wa sai mali ya daram kaw nna marang n sim n sa htu nna hka kaba wa ai raitim, July 8, dai ni jan bai pru wa ai majaw hka bai yawm wa ai lam chye lu ai.
Ya ten Jinghpaw mungdaw sha n ga Rahkai mungdaw hte Hkang mungdaw ni hta mung hka kaba wa ai majaw, dai ginra na buga masha ni hka hpyen hkrum nga ai ten mung rai nga ai.
Asuya Du Hkra Ladaw hte Shingra Tara Matsun Dap a dai ni na hka shadang maram tawn ai hta, Danai Hka a hka nam Chin Dwi Hka lawu de Sagai Ginwang kata hka kaba wa na tsang ra ai shara hku nna masat tawn ai hpe mu lu ai re.


text:
时间:2018-05-23 10:18:05 来源:德宏团结报
Yi-nam lado hta go kro hta wan lung lawan nna, gahtet gatsi shadang mung wa tso dik nga ai. Ndai ten hta dingsa hte ningnan galai gachyai ai ten re majo, hkum sai shamu shamot wa ai lam mung grai lawan nga ai.Yi-nam lado hta ahkyak dik ai lam go myit masin shapyo la ra nga ai, nau myit pu myit yon n rai ai sha nga ra ai, shingnrai jang, kro de wan grau lung wa nna, kro gahtet wa chye nga ai, myit hpe azim sha di ra ai.
1.Kahkum n-gyin ni lo sha na:Yi-nam ta go gahtet sa-up la ai rai nna, masha hkum na ntsin pru mat wa lawan nga ai majo, ahka lawan lu jat la shing nrai na lusha ni hku nna sha jat la ra nga ai, kahkumn-gyin ni hta go sai shanyem, sailam makop ai akyu rong nga ai.
2.Kro lagyi wa ai namlap simai lo sha na:Namlap simai ndai ni lo sha yang go, hpang gara shamai lu, kro gahtet ai shamai ya, ningtuk shapro kau lu nga ai.Kahkum n-gyin namlap simai hta go kahkum simai sha lum ai bo lusha re, saga si,bungsap si, n-gyin, gyinshau si, gyin dui si ni go lagyi ai bo lusha rai nna, lo wa sha ra ai.
3“. Ana sat”lu ai namlap simai lo sha na: Yi-nam lado hta go masha machyi ra dik ai lado rai nga ai, grau nna go pu kan hkron kap chye ana ok lo ai lado rai nga ai“. Ana sat”lu ai lusha lo yang ana ndai ni htang maja kau lu nga ai. Simai ndai ni go: La-son, gaubong hkye, gaujeng, gaubong gaba re ni lo sha na. Ana sat n-gun grau rong ai go la-son rai nga ai.
4.Wuisinsu grung grung sha bang ra ai, mahkrisum, jap tsing, hkumli tsun, gyinshau si, brangnon si, gyin dui si, sumwum si, mago si re ni lo sha ra ai.
5.Hka hte wugyiyen jat la, grau nna go gya sha jat la ra ai, lasi jahkai shing nrai lasi hte galo ai lusha ni, namsi namso, namlap simai re ni hta go gya grai lo nga ai.Ga shadon na gyinshau si, saga si, sumwumsi, ga chyaga si, mahkri sum, n-gyin si re ni go gahtet shakop lu aai lusha gaja rai nga ai.
6.Danbeji ramdo sha bang ra ai, ga shadon na nga, shan zin, udi, nga chyu hte lasi jahkai ni lo sha rai nna danbeji shagrung la na.


text:
WunPawng
ကခ်င္လူထုတဦး ေပးပို ့
Anhte a kanu mungdan hta byin nga ai majan gaw myusha yawng hte seng ai majan re majaw chyurum ai annau ni shada da myit masin machyi hkat na aten du mani ai. Dai majaw maigan mungdan shara shagu hta shanu chyam bra nga ai chyurum ai annau ni yawng tinang lu ai atsam ai hte shanglawm na aten ( galaw na nan galaw ai ten ) rai mani ai.
Tinang du nga ai mungdan kaw ya ten byin nga ai anhte myusha ni mabyin lam hte seng nna, gara hku shanglawm galaw sa wa na ngu ai hpe anhte rau jawm bawngban la ga ai.
Ndai aten annau ni shada da moi ten shut hkat mat wa sai ningmu hpe tsun chyai nga na aten nrai sai, hpa majaw nga yang, annau ni gaw labau, htunghkring maka kumla yawng bung ai ni rai ga ai, dai majaw dai ni annau ni hpe shamyit kau na matu gasat gala nga ai tai hpyen wa gaw annau ni a matu jinghku nmai shatai ai, labau nrum ai ni rai ma ai.
Ndai ten anhte a lamu ga hta tai hpyen wa kawn lu ai lak nak yawng hte ( gang hkau majan hku na mung htim gasat nga ai sha n'ga mara kata anhte a sai daw chyen ni hpe mung sinat kaba gap bun ya nna, majoi sat kau ya ai lam ni gaw annau ni yawng hpye shamyit kau na masing re hpe chye na na ra sai.Dai majaw yawng WP sha ni a labau maka tsawm wa na matu gaw nang ngai yawng hta lit nga ai, nang lu da ai atsam, machye machyang, n'gun lagaw mahkra myusha a matu jai lang ai lam nnga jang nang ngai hpe WP sha sa tai na matu Karai Kasang jaw da ai magam lit hpe koi yen kau ai ni tai wa na ga ai.
Anhte myu a gam maka hpe anhte nan daw dan hparan la na aten rai sai. Dai majaw dai ni maigan mungdan shara shagu hte tinang kanu mungdan bai nna, ( Gala mungdan hte Miwa gumsan magam mungdan hkan shanu nga ai Jinghpaw wunpawng myusha yawng gaw lit lu ai ni rai saga ai.
UN, American, kaga mungdan kaba ni kawn dai ni annau ni hkrumsha nga ai tsinyam hpe myit grai myit tsang ai ngu tsun ai hta lai nna, kadai mung annau ni hpe nnga sai.
Dai majaw anhte lu galaw ai atsam hte anhte myu a gam maka hpe lawan dik shanglawm shakut sa wa ga, asak hkrung ai Hpan madu Karai Kasang kaw matut ndi kyu hpyi shanglawm ai hku mung myusha lam yan hpe gaw sharawt la ga , ndai majan gaw anhte myusha ni hpe mungkan mungdan jut shara shagu Asak Hkrung ai Karai Kasang shi a hpung shingkan hpe shadan dan mayu ai majaw, WP shani hpe jai lang ai majan rai uga! ngu yawng hpe saw lajin dat nngai. May God bless KIO/ KIA and it alliance ABSDF and all others those who are helping the Kachin People.
Posted by WPON at 07:45
Labels: ေဆာင္းပါး
Subscribe to: Post Comments (Atom)


text:
时间:2018-01-12 17:24:30 来源:德宏团结报
(2017 ning Shata 12 nhtoi 29 ya na do) Ma Li Ya yu pyi n yu ai wanhkrat hkap la let chyeju gaba sai sha nga tsun u ai, rai yang Sa Htu Ano atsom sha yu la nu ai. La dai go nhka mun pyi rai n tu ai brangji gasha rai nga ai, lasi gromgrom rai, myiman nsam asit baba raitim, kara go grai chyang u ai, shingdu de gyit majo ton ai kara go nshang she du nga ai. Htingra bungga tsa seng na pat ni hpe ganyi ganga rai hkra bung ahpot da ai ten hta, la sha dai hkum ting wang wang re buhpun palong hte mazut mazat rai na zon re gyepdin sha din da u ai.
Shanhte galang bai hkrum ai shaloi go htingra ta htum wa de rai nga ai, Pasailona myu mare na panglai lusha seng ko rai nga ai, la sha dai dingyang shong de na zon awung awang re buhpun palong sumro da u ai, ndai lang kara hpe galu lo hkri dumpyang da nu ai. Shi go galoi mung chye hkat ai mano manang shada zon shan hpe shaga u ai. La gasha dai Ma Li Ya hpe pup ai kumla masa hte Ma Li Ya shi hpe htang ai lai kumla ni, Sa Htu Ano agajong sha shan hpe dingyang nla lagu pran ntsen shadu na zon rai nga ai. Hpang e, Sa Htu Ano go Ma Li Ya nta na chyenan matsing buk ko ka da ai masha mying ningnan hte chyenan nambat hpe mu nu ai, manon masham matsan mayan n chye dum ai n tsen myit e shi hpe dai go gadai re hpe chye la shangun nu ai. Shan a lapran hta sumprat tai nga dum ai masha dai a hpong shingra masa grau nna shi hpe pot jahtau hkindit na zon ngu nga sai: sak 22, lu su nta na la sha shingtai, dum nta hkalap satsom jahtap sama hpaji sara, yong chye ai masha chyahkro no re hta n-ga, dinghku num ni hpe hkrai tam gasup ai“Wa hkyem”bai no rai nga ai. Raitim, shi dingyang hkam sharang nga u ai, Ma Li Ya kon so shaga ai dai shana du hkra sharang sai. Shi shani shagu chyenan dai gayat bang wa nu ai, nnan do e hkying hkum masum dang ko galang gayat, jahpot hkying kru kon hpang jahpot du hkra gayat, jahtum e go makau ko chyenan to ai sha mu jang, nhkring nsa htim gayat yat rai nu ai. Chyenan hta ai masha n nga magang, salum wan hkru magang rai nga nu ai.
Mali ya ngu na shani, nsen kaga nga ai num langai chyenan hta madat sai, shi go dun sa ye ai sha re nga tsun let,“Shauye shinggan pru wa sai.”Nga u ai. Num dai a maum maa nga ai ga hpe na nna, grau mana bu na zon ngu nga ai. Sa Htu Ano ndang sharang wa ai majo, Ma Li Ya mung n nga to ai n rai, ngu san dat nu ai.
“Ndai ko hpa bo Ma Li Ya ngu ai num mung n nga ai.”Num dai htan let,“Shauye go shabrang she no re.”Nga htan u ai.
“Ngai chye ai”ngu let,“Shi dai ko n yup tim, galang lang sa wa wa re n re ni?” Ngu bai san dat sai.
Num dai grang maron let:“Lasa si na, nang gadai re?”Nga hta wa sai.
Sa Htu Ano chyenan ton kau sai. Num dai a ningdang ga kon grau shi ntsen ai lam ni ma hkra go teng man ai mabyin masa hku she shadu la nga nu ai. Shi ganing di nan n lu sharang mat nu ai. Shing rai, matut nna lahkong masum ya ting, chyenan hpe laika ganu npot sharot la hkra rai, Pasailona ko na chye ai masha ni yong hpe Ma Li Ya nang ko n nga a ni ngu langai hte langai hpe chyenan gayat san ya u ai. Gadai mung shi myit ai hku n myit nga ai, shingrai chyenan gayat shagu shi hpe grau nna nga yak shangun nga ai. Ndai nsin nhtoi n ginhka ai pyo chyai chye ai kunghpan pai hpung ni go Sa Htu Ano galoi mung masha hpe n tsen ai kyang rong ai hpe chye da ai majo, chyenan mu hta ai ni yong go shi hpe mahtang nhtang de bai shala asang chyai ai hkrum hkrum rai, shi grau nna nga yak u ai. (Ya na lang bai matut hti ga)


text:
时间:2018-10-09 16:46:55 来源:景颇人
①Shata 10 pro 1 ya ko nna pro 5 laman hta, 2018 ning Miwa mung Sakhkung Mamgshi manu dodan n lu ai la-hkri hpaji shingni madun poi hte ningdo 3 lang na buga buhkom chyai poi hpe Mangshi lungaseng gatlok mare ko galo ma ai. Ndai lang poi ndai hpe buga pyo chyai ginra mare ngu ai hpe madung dat nna, alak mi ningsam rong ai jom hpong chyai ai ladat hku, hkamja lam hpe ahkyak la ai lam madung ai hku galo nna mungdan gata ting na mungdo gaba 14 hte anhte mungdo gaba gata na mungdo myu mare 65 ni ndai manu dodan n lu ai la-hkri hpaji hpe shang shingjong lom ma ai.
①10月1日至5日,2018中国德宏芒市首届非物质文化遗产技艺大展暨第三届乡村文化旅游节在芒市珠宝小镇举行.本次活动以“畅游锦绣田园城市,共享特色文化盛宴,倡导健康养生运动”为主题,共邀请了来自全国14个省和全省16个地州市的65个非遗项目联合参展.
②Shata 10 pro 4 ya jahpot, Ningdo 18 lang Miwa mung. Shuili Miwa mung hte Myen mung ganon mazum poi Shuili hka kau e hpo hpang ma ai. Daining na ganon mazup poi ndai hpe shata 9 nhtoi 25 ya ko nna shata 10 pro 7 ya du hkra galo lai wa sai. Poi laman hta Mahkon hkon shingjong, shana manam hkalum ai poi, Hpaji sama shagrau, hkumhkrang shamana shingjong ai lamang, lusha hpaji re amyu 5 hpe madung ai hku nna galo lai wa masai.
②10月4日上午,第十八届中国·瑞丽中缅胞波狂欢节在美丽的瑞丽江畔开幕.今年胞波节的系列活动从9月25日持续至10月7日,期间举行了青歌赛,迎宾晚会,神工奖,体育赛事,美食文化节等五大类二十余项子活动.
③Shata 10 pro 3 ya hta, Nshon ginwang ningdo 11 lang manau poi gaba hpe Janghkong shawa naura wang ko manau nna buhkom masha mun lam sa shang gabu manau lom lai wa sai. Manau poi ten manau mali lang ningdo manau nhtom, buga hte buga ni ka hkrang amyu myu shang shingjong lom, marang prang hta modo sengke shingjong re lamang ni mung galo lai wa masai.
③10月3日,陇川县第十一届目瑙纵歌狂欢活动在章凤镇民族文化广场开启,数万名游客踏着高亢激昂的鼓点,共同纵歌狂欢.活动期间共有4场目瑙纵歌狂欢及《激情之夜》众臣jeep景颇时装秀,侨领侨商暨商会企业代表座谈会,少数民族体育竞技,户撒山地自行车暨马拉松赛,国际景颇族歌手演唱会暨中缅民族文化交流文艺汇演,汽车摩托车雨林大会等系列活动.
④Ndai laman, Hpaji dap ni ndau “Mungdan atsang kanbau jong sharin shapan ladat gram galai yo shada” ai nambat 3 na jep lajang la lu ai ginlam hpe ndau shabra ma ai. Dai ginlam ni hta Sakhkung na kanbau jong re Yinnan na kanbau jong 15 ni hpe jep ong ai, shing rai “Mungdan atsang kanbau jong sharin shapan gram galai ladat galo ” jo sai ngu shagrin da masai.
④近日,教育部公示了“国家中等职业教育改革发展示范学校建设计划”第三批项目学校验收结果.其中,拟同意德宏州中等职业学校等云南15所项目学校通过验收,正式确定为“国家中等职业教育改革发展示范学校”.
⑤Miwa mung na Ahpriga dan ladi gasa dap shiga, ya yang sat kau hkrum ai Miwa mung na masha 3 hpe sat ai ntsen masha 3 hpe Miwa mung hte Ahpriga mung balik ni lu rim da sai, hkala hkrum ai Miwa mung masha ni hpe ya yang Wukanda mungdan tsirung de sit hkye tsi lajang mat wa sai.
⑥据中国驻中非共和国大使馆消息,目前,涉嫌杀害3名中国公民的3名重要嫌犯已被中非警方抓获,受重伤的中国公民已转至乌干达首都医院进行救治.
⑥下勐劈的傈僳小孩 董绿叶 摄
Ga le ai Alat Gun Ong
Lithkam:Lahto Brang Ja Nhkum Bok
Lajang ai:Maji Htu Lung Gareng Ma Mun Alat Gun OngNhkum Ma Chin


text:
时间:2018-08-10 11:23:15 来源:德宏团结报
Sakhkung gasa hpung ni Yinnan hkum hkrang shalik shakyang shingjong poi hpaihkyu bolung shingjong ai ko amat lu la nga ma ai Yinnan mungdo gaba ningdo 15 hkum hkrang shalik shakyang shingjong poi(Ramma hpung) hpaihkyu bolung shingjong poi go shata 8 pro 2 ya shani Linzhang Funghkyin ko shingjong ngut sai. Sakhkung gasa hpung ni masha marai 48 hprai dat nna wa shingjong lom shangun ai rai yang, shayi num yi hpung na nambat 1 hte shadang la gya hpung na nambat 2 arong kumhpa lu la masai.


text:
时间:2017-12-04 15:39:41 来源:德宏团结报
(Shata 11 nhtoi 29 na do)
Jinghpo bumga na lamai hpun a akyu hpe gadai sha lu matsing nga ai kun, pu n pu ai, ten lado du ai hte si si ai lamai hpun, dinghku gade hpe garum shingtau la lu, sensen mutmut zepzep re lap, marong marang re hpun lakung, kong maron kon lamai lap hpe chyan mada let hkaro de sa wa, lamai ru ga di du hkra hkram, hti ndang hkra si gumchyup nga ai, chyusi daram gaji ai, ta ganu daram gaba ai, san san tsit tsit re hpung mi, htoi htoi re hpung mi, hkye ai hpung mi mang ai hpung mi, nsam hkum ai lamai si go hpung hte hpung rai gaungui ngui myin chye ai, ga hkan hkron ai ru hkan si ai hpe ngai galoi mung n kam di sha ai, hpun lung let ntsa de lung di na hpe sharong ai, ntsa de si ai hpe she san seng dum ai, lamai si di sa yang n kam mu dik ai go popla popnyen ni hpe rai sai, matsat ai yo, manyen manyan nyap shalap san hkom gumtsun ai lapop, ganang du yang ganang hkumbop hkrai chyichyi rai, maumui hta tsun ai go lapop mahtang she anhte masha hpe matsat ai bai rai sai da, buhpun palong sumpan abut aye re masha hpe grai matsat ma ai da, shi zon akrin akru rai na ra jo ai.
Mungkan na matut hkrung rai yi la garan ai hte maren, lamai hpun mung dai hku garan ai, maihkong la ko si ai lamai si go gade myin tsom tim, gata de machyi tsip hkrai rai nga ai, n mai sha, ntsa lam sha tsom ai, maihkong la re n chye yu shapro ai ngai go, gaman ko gabu shalai kau ai gade lang rai sai pyi n chye ai, maihkong si dai ni myin jin ai hpang ga de machyi go mong mong rai yat hkrat bum jong ai hpe grai yu lahpot ai, hpa mi rai tim akyu rong ai hte akyu gata ai nga nga ai.
Anhte Hpaudo Numshang nta na ning Hkon Bok go ngai Miwa laika pyi gade rai n chye ka ai shaloi, madu wa a zingri zingrat ndang hkam sha sai, ngai hpe hka na shok laika ka ya rit nga sa hpyi shon yu ai, shi tsun ai, dinghku kon sha lu pru wa jang go, nta na sutgan hpa n ra ai, lamai si sha nna rai tim ngai hkrai nga na nga, hpang e gaja wa, madu wa hte hka nhtom, nga shara n lu mat jang gadai nre Hpaudo nta hkrai re nga anhte nta sa nga machyu let, shi hkrai shani shana gatro gatrai tam dut rai jum jajap nohpu sau ra mara hpe nam de hkrai kam u ai, lanam ta hta jahpot jau jau lamai si wa di la rai, Sam Miwa gahtong hkan n-gu hkan galai hkom rai u ai, daini go ndai hte lu galai ai nga nu hpe wa tsun dan dan re hpe grai no dum ai, lamai si tsun du jang matsan mayan rai pra shangut mat wa ai ning hpe chyu shai la nngai.
Htingbu ma hka-wan hpai ton:“Bok, daihpot shadu sha na n-gu gachyi mi no gan hkoi ya rit, nu Sam de sa ai rai n du wa ai, shi wa jang bai wa na.”Nga tsun ai ga ni pe mung dum dum rai nngai, lanam lado shagu, yi hte hkauna de na naimam rai n myin lu, nta nga ai Ma tu Ma Tang Ma Htu Ma Kai ni uhkai gasha zon myi go atu lele rai shat sha la nga ai, myit nhtum ai gana go hkoi shap la nna tim ganau ni hpe shat woi shadu sha na myit nga ai. Lamai si di gun rai Sam sa ai dinghku lo lo rai nga ai, lamai si hte majap, nohpu, duya simai galai gachyai wa rai, n-gu go madung ahkyak re, lu sha gadon ai htinggo loi nga jo ai, ya du hkra matsing nga ai, jahpot jong yu ai hpang nta de shat wa sha ai shaloi:“N jo ai, n jo ai.” Nga, shat gok kawa chyinghka lam hku kon gata de mada let matsan mayan nga tsap let tsun ai ga ni hpe adum nga ai, galang numrang jo lu tim, jahpot shagu sa hpyi jang grai nri nga ai annau ni go, shat sha hkyem wa ai hte chyinghka la kau kau rai ga ai, ya daini madu nan ganu gawa tai, ma a matu bai nhtang myit chye ai ten hta, anhte a shat gok chyinghka lam shinggan ko shat chyu sa hpyi ai ganam ang ai ma hpe grai matsan dum nngai, gaji ten ayak ahkak rai gaba wa ai ganam dai, daini nta chye galo rai, ta hpaji hte gumhpro chye tam ai hta n-ga, shi a dum nta hpe shang lawang hku shi hkrai akrik galo la u ai, ma ni hpe mung shi zon matsan mayan n hkrum hkra shakut let bau nga ai hpe mu rai, grai yu gabu ai hta lai nna, shi hpe shakon mung grai shakon nngai. (Bai matut hti ga)


text:
时间:2018-06-05 17:03:31 来源:德宏团结报
(Shata 6 pro 1 ya na do)
Mam hpe n kam htu sha n kam gatsap rai nna gawut dat jang n-gu tum mu lu na hpe sha myit, bonu hta sam sam sungsung go n chye myit sumru yu, Myen mung e nga shanu ai hpunau ni a na masa hpe yu dat yang mung ganoi bo sha byin nga sai, masha ja- hpan senshi jan she du ai, sak manga kru shi a lahta de na gumgai dingla ni sha she htunghking loiloi chye mat sai, Miwa mung e go amyu a htunghking shamyit kau ya ai tara nga lai yu nga ai, anhte amyu a htunghking mung ganoi mat mat hkra, rai yang Myenmung hta go ndai zon re mungdan tara n nga yu ai, tsun ga nga yang, htunghking dai zon gata wa ai go Sinna makam masham hpe kam mat nna byin ai re ngu nna mai tsun nga ai, ya gara mungdan e nga shanu ai raitim amyu go langai sha, rai yang makam masham n bung hkat nna, Myen mung hta mi rai rai, Miwa mung hta mi rai rai, jiwoi htunghking jinat hte Sinna makam masham kam ai ni, shada jahpoi hkat ai chyu sha na lu, la-ma htunghking langai sha, jiwoi ni hpan shalat da ai nat jo hpe jom lang ai rai yang shada jahpoi hkat ai lam n chye pru sai, kaga amyu ni e jom manyi jahpoi kau ai lam mung n pru sai. Ya anhte myu ni ndai zon myit n jom hkrum nna, htunghking ni lani hte lani shamat kau ma wa, myit n hkrum ai manghkang madung go makam masham n bung nna byin ai rai sai, kamhpa ai lam mung nau wa lo mat nga ai, sagon yu yang htunghking natjo hpe kam ai masha Miwa mung hta grai no lo ai raitim, hkalup hkam ai masha mun masum mali nga ai, gahtolik kam ai hkying masum mali nga ai, masha hkun sumshi daram Miwa a Daugyau hpe kam ai ni nga ai, sam a Fugyau hpe kam ai ni nga ai, masha shihkun Zang amyu ni a Fugyau hpe kam ai ni nga ai, nhpa dingsa hpung, gari hpung amyu myu kam ai masha no nga gajang, gadai amyu ni pyi anhte amyu ni zon rai chyurum Wunpong amyu sha ni nga nna n chye shamying la nga ai, mying je na pyo jang amyit grau na ayai aya rai, amyu langai sha, le kam wo kam, ndai zon re amyu wa n hten bya wa yang go?! Ga go dik na tsun ga nga yang, ndai zon jom byin ai go madu a gaji gawoi hpe n chye hkungga dik ai amyu ni rai nga ga ai!(Bai matut hti ga)


text:
Wednesday, February 3, 2010
Karai Masa, Wunpawng Sha Ni A Karai hte Hkristu (daw V)
Karai Masa
Wunpawng Sha Ni A Karai hte Hkristu
(Theology hte Hkristulogy)
Rev. Nngai Gam
daw V (hpang jahtum daw)
YESU A RAWT MALAN LAI
Hkristan ni hku nna Yesu hpe mung masa kaw na shalawt mayu raitim n lawt lu ai lam mu lu ai. Yesu gaw Roma asuya ni Wudang hta jen sat kau ai ngu ai lam gaw, mung masa mara hte n rai yang gaw n mai byin ai, mung masa mara n rai yang gaw damya amu galaw ai wa sha mai rai nga ai. Yesu a aten hta Roma Asuya gaw mung up, tara u-pade hte hkrak rai nna mungkan hpe woi awn ai ni re, mara kata e Yesu hpe sat kau na gaw n mai byin ai lam rai nga ai. Mara ngu ai shaloi mung, mung masa mara she mai rai nga ai, nawku htung makam masham mara rai yang gaw, Hpungtau Stephpan hpe zawn di nna nlung hte kabai sat na lam sha nga ai, raitim Roma Governor Pilat wa a, rung hta shi jeyang nna Wudang hta jen sat sai, shi a mara hpe madun na matu Wudang hta ''Yuda Hkaw Hkam'' ngu ka da sai, dai hku mung masa mara madun ai lam n nga yang Roma Asuya gaw Yesu hpe sat kau na n mai byin nga ai.
Yesu mung masa mara lu ai lam hpe atsawm sha n myit yu yang mu lu na grai yak ai, Yesu a mung masa mara hku n mu hkraw ai lam gaw, myit ban ya ai Hkristan Sasana Sara ni a sharin ya ai lam rai nga ai. Shanhte gaw anhte hpang Sasana sa ai aten gaw sinna mung ni sinpraw mung hpe up sha nga ai aten re majaw Yesu gaw rawt malan ai wa re ai hku tsun yang gaw shanhte hpe n htang gumlau na hpe hkrit ma ai. Kaja wa nga yang Yesu gaw mung masa mara lu ai wa rai nga ai. Moi Yesu a aten hta raitim, ya dai ni raitim, Hpung Sara ni mung, mung masa mara kaw na lawt na lam n nga ai, arawng pyi naw la ra ai, mung masa mara a majaw Roma ni Wudang hta jen sat hkrum ai wa hpe nawku dawjau ai ni gaw mung masa mara lu ai lam gaw ging dan ai lam, hkam la ging ai lam rai nga ai.
Yesu gaw gara hku, mung masa mara lu ai lam gaw shi hpang de shawa masha wunawng wuwa hkan nang ai lam rai nga ai. Raitim, mung masa rawt malan amu galaw na matu Yesu shaga da ai shawa masha ni chyawm gaw n rai ma ai, hpa majaw nga yang shi hpang hkan ai ni hta mung masa chye na na zawn re ai ni langai mi pyi lawm na yak la nga ai. Yubak kap ai ni, kanghta sha ai ni, matsan mayan ni, machyi makaw hkrum ai ni, shawa num ni du hkra lawm nga ai. Dai ni Yesu hpang hkan ai ngu ai gaw lam amyu myu a majaw rai nga ma ai. Machyi ai ni gaw machyi mai mayu ai majaw rai na ma ai, matsan mayan ni gaw muk lu sha na matu rai na ma ai, yubak kap ai ni gaw mara raw dat hkam na matu rai na ma ai, raitim dai ni gaw Yesu shaga la ai ni n rai ma ai, tinang nan myit daw dan nna hkan ai ni sha rai ma ai.
N hkan lu na tai yang mung wa na matu ahkang mung n hpyi ma ai, lani mi hkan na nga yang, lani mi na shat gun nna hkan, lahkawng ya hkan na nga yang, lahkawng ya na gun, n hkan lu na tai yang, n htang wa mat sha re. Yesu mung baw tawn na shara pyi n lu na daram matsan ai wa re majaw shanhte hpe hpa ja gumhpraw mung, lu sha, bu-hpun palawng mung n garum lu ai. Yesu mung masa mara lu ai lam gaw shi hpang shawa daw tsa hkan ai majaw mung masa myi hku yu yang hkrit ra ai masha rai nga ai. Shawa daw tsa hpe kahkyin gumdin ai wa shi tai nga ai, woi gabrawng na mung mai byin sha rai nga ai, lang mi na lawze kasha jawn nna Yerusalem mare de shang ai nga yang shawa masha ni marawn jahtau ai hta n-ga, Thamada (president) wa du ai zawn di nna lam hkan bu hpun palawng nyep nna tau la ai lam mu lu ai.
Yuda masha ni gaw lani mi hta shanhte a Hkawhkam Meshia gaw lawze kasha jawn nna Yerusalem de shang wa na re ai hpe mung kam ma ai, dai hpe Roma maga hku myit yu yang gaw, mung masa galaw ai lam rai nga ai. Marai (5) pyi n mai hpawng ai ten hta Wunpawng sha ni tsa kaba hku nawku hpawng ai lam gaw mung masa hkum da ai tara tawt lai ai ga, rai nga ai. Hpung Sara ni gaw mung masa ningbaw ningla ni tai wa sai, dai mara hpe koi lu na lam n nga ai, dai majaw Hpung Sara ni gaw shawa zuphpawng law law galaw woi ra ai, mung masa n kam galaw yang hpa n ra ai, Hpung Sara ni dai hku nna hkinrawn hkawm ai majaw Asuya hku nna hkrit tsang ma ai. Hkrit tsang mung ang ai lam rai nga ai. Dai majaw Hpung Sara ni hpe mung Yesu hpe zawn di wudang hta jen sat na gaw hpyi sha ai lam rai nga ai. Arawng pyi la ra ai.
Dai majaw Yesu hpe shani e n rim wam ma ai. Shawa masha ni hpe hkrit ai, shana yup tung e kadai n hkan ai aten hta she Yesu hpe rim ma ai. Moi raitim ya raitim asuya hku nna rim ai shaloi makam masham masa hku galoi n rim ai, mung masa mara hte sha rim ma ai, lawt na n re! Hpung Sara n galaw ai mi she nga ai, Hpung hku nna, Hpung Sara ni hku nna n hkru n tara ai hpe rawt malan na, jahkrit shama ai lai gaw Yesu a lai rai nga ai.
Wunpawng Sha Ni A Karai hte Hkristu
(Theology hte Hkristulogy)
Rev. Nngai Gam
daw V (hpang jahtum daw)
YESU A RAWT MALAN LAI
Hkristan ni hku nna Yesu hpe mung masa kaw na shalawt mayu raitim n lawt lu ai lam mu lu ai. Yesu gaw Roma asuya ni Wudang hta jen sat kau ai ngu ai lam gaw, mung masa mara hte n rai yang gaw n mai byin ai, mung masa mara n rai yang gaw damya amu galaw ai wa sha mai rai nga ai. Yesu a aten hta Roma Asuya gaw mung up, tara u-pade hte hkrak rai nna mungkan hpe woi awn ai ni re, mara kata e Yesu hpe sat kau na gaw n mai byin ai lam rai nga ai. Mara ngu ai shaloi mung, mung masa mara she mai rai nga ai, nawku htung makam masham mara rai yang gaw, Hpungtau Stephpan hpe zawn di nna nlung hte kabai sat na lam sha nga ai, raitim Roma Governor Pilat wa a, rung hta shi jeyang nna Wudang hta jen sat sai, shi a mara hpe madun na matu Wudang hta ''Yuda Hkaw Hkam'' ngu ka da sai, dai hku mung masa mara madun ai lam n nga yang Roma Asuya gaw Yesu hpe sat kau na n mai byin nga ai.
Yesu mung masa mara lu ai lam hpe atsawm sha n myit yu yang mu lu na grai yak ai, Yesu a mung masa mara hku n mu hkraw ai lam gaw, myit ban ya ai Hkristan Sasana Sara ni a sharin ya ai lam rai nga ai. Shanhte gaw anhte hpang Sasana sa ai aten gaw sinna mung ni sinpraw mung hpe up sha nga ai aten re majaw Yesu gaw rawt malan ai wa re ai hku tsun yang gaw shanhte hpe n htang gumlau na hpe hkrit ma ai. Kaja wa nga yang Yesu gaw mung masa mara lu ai wa rai nga ai. Moi Yesu a aten hta raitim, ya dai ni raitim, Hpung Sara ni mung, mung masa mara kaw na lawt na lam n nga ai, arawng pyi naw la ra ai, mung masa mara a majaw Roma ni Wudang hta jen sat hkrum ai wa hpe nawku dawjau ai ni gaw mung masa mara lu ai lam gaw ging dan ai lam, hkam la ging ai lam rai nga ai.
Yesu gaw gara hku, mung masa mara lu ai lam gaw shi hpang de shawa masha wunawng wuwa hkan nang ai lam rai nga ai. Raitim, mung masa rawt malan amu galaw na matu Yesu shaga da ai shawa masha ni chyawm gaw n rai ma ai, hpa majaw nga yang shi hpang hkan ai ni hta mung masa chye na na zawn re ai ni langai mi pyi lawm na yak la nga ai. Yubak kap ai ni, kanghta sha ai ni, matsan mayan ni, machyi makaw hkrum ai ni, shawa num ni du hkra lawm nga ai. Dai ni Yesu hpang hkan ai ngu ai gaw lam amyu myu a majaw rai nga ma ai. Machyi ai ni gaw machyi mai mayu ai majaw rai na ma ai, matsan mayan ni gaw muk lu sha na matu rai na ma ai, yubak kap ai ni gaw mara raw dat hkam na matu rai na ma ai, raitim dai ni gaw Yesu shaga la ai ni n rai ma ai, tinang nan myit daw dan nna hkan ai ni sha rai ma ai.
N hkan lu na tai yang mung wa na matu ahkang mung n hpyi ma ai, lani mi hkan na nga yang, lani mi na shat gun nna hkan, lahkawng ya hkan na nga yang, lahkawng ya na gun, n hkan lu na tai yang, n htang wa mat sha re. Yesu mung baw tawn na shara pyi n lu na daram matsan ai wa re majaw shanhte hpe hpa ja gumhpraw mung, lu sha, bu-hpun palawng mung n garum lu ai. Yesu mung masa mara lu ai lam gaw shi hpang shawa daw tsa hkan ai majaw mung masa myi hku yu yang hkrit ra ai masha rai nga ai. Shawa daw tsa hpe kahkyin gumdin ai wa shi tai nga ai, woi gabrawng na mung mai byin sha rai nga ai, lang mi na lawze kasha jawn nna Yerusalem mare de shang ai nga yang shawa masha ni marawn jahtau ai hta n-ga, Thamada (president) wa du ai zawn di nna lam hkan bu hpun palawng nyep nna tau la ai lam mu lu ai.
Yuda masha ni gaw lani mi hta shanhte a Hkawhkam Meshia gaw lawze kasha jawn nna Yerusalem de shang wa na re ai hpe mung kam ma ai, dai hpe Roma maga hku myit yu yang gaw, mung masa galaw ai lam rai nga ai. Marai (5) pyi n mai hpawng ai ten hta Wunpawng sha ni tsa kaba hku nawku hpawng ai lam gaw mung masa hkum da ai tara tawt lai ai ga, rai nga ai. Hpung Sara ni gaw mung masa ningbaw ningla ni tai wa sai, dai mara hpe koi lu na lam n nga ai, dai majaw Hpung Sara ni gaw shawa zuphpawng law law galaw woi ra ai, mung masa n kam galaw yang hpa n ra ai, Hpung Sara ni dai hku nna hkinrawn hkawm ai majaw Asuya hku nna hkrit tsang ma ai. Hkrit tsang mung ang ai lam rai nga ai. Dai majaw Hpung Sara ni hpe mung Yesu hpe zawn di wudang hta jen sat na gaw hpyi sha ai lam rai nga ai. Arawng pyi la ra ai.
Dai majaw Yesu hpe shani e n rim wam ma ai. Shawa masha ni hpe hkrit ai, shana yup tung e kadai n hkan ai aten hta she Yesu hpe rim ma ai. Moi raitim ya raitim asuya hku nna rim ai shaloi makam masham masa hku galoi n rim ai, mung masa mara hte sha rim ma ai, lawt na n re! Hpung Sara n galaw ai mi she nga ai, Hpung hku nna, Hpung Sara ni hku nna n hkru n tara ai hpe rawt malan na, jahkrit shama ai lai gaw Yesu a lai rai nga ai.
Sunday, January 24, 2010
Num wawn Num la lam
Num wawn Num la lam
pawngyawng sha ni a
sara Hkyeng Nang
Daw I
Shachyen Laika
Sara Hkyeng Nang gaw ndai laika hpe Pawngyawng sha ni a Num wawn Num la lam ngu nna shamying da ai majaw, Pawngyawng ngu ai ga a lachyum hpe shaleng dan mayu nngai. Pawngyawng ngu ai gaw, anhte Jinghpaw Wunpawng sha ni a kaji daju Shapawng Yawng wa a mying hpe la nna shamying da ai re hpe chye lu ai.
Sara Hkyeng Nang gaw, Myen mung Socialist asuya prat hta Jinghpaw mung daw htunghkying dap kaw shaning law law, magam gun lai wa sai re majaw, Jinghpaw Wunpawng sha ni a htunghking lam ni hpe grai chyena kungkyang ai wa rai nga ai.
Jinghpaw Wunpawng sha ni a num wawn num la lam gaw, nga pra ginra hta hkan nna loi li shai shajang hkat ai raiti-mung, malawng maga bung ai lai masa ni hpe shinggyin la nna, ndai laika hta hkum hkum tsup tsup ka madun da ai hpe mu lu ai.
Nga pra ginra hta hkan nna lai masa loi li shai hkat ga ai hte maren, galaw ai lai maka ni hpe shamying ai lam hta mung loi li shai nga ga ai hpe mu lu ai. Ga nkau mi gaw moi ji nat jaw jau ai prat kaw na daini du hkra lang nga ai ga; nkau mi gaw hkawhkam hkawseng ni hpe shaga ai daram si mani ai ga, nkau gaw hka hku ga: nkau mi hka nam ga, ndai zawn ga ni gayau nga ai majaw, ndai laika hti nna anhte a htunghking hpe chye la na matu Jinghpaw ga hpe mung ram ram hkaja ra ai hpe mu lu ai.
Ndai laika hpe chye na hkra hti la lu yang gaw, Jinghpaw Wunpawng sha ni a Num wawn Num la lam hpe atsawm sha chye la lu na re hpe mu lu ai. Hpa majaw nga yang num la na matu nnan yaw shada myit sawn ai kaw na hkungran poi galaw ngut nna mayu nta de nbye htang sa ai shani du hkra grai hkum tsup hkra ka da ai hpe mu lu ai. Anhte a num wawn num la lam gaw kaga maigan ni hta grau hkik hkam hkra galaw ai lam, maigan ni hte grai shai ai lam ni hpe mung, ninggam hte ninggam tang madun dan ai hpe mu lu ai. Bai anhte gaw hkawhkam hkawseng n lu ai rai ti mung, nachying wa si mani ai Ga, hkungga lara ai myit masin, arawn alai ni hpe Num wawn Num la ai shara hta jai lang ai hpe mu lu ai.
Mayu ni hte shaga yang ''mayu Du ni e!'' ngu nna shaga ra ai. Mayu ni hpe gun jaw gun ya ai shingnoi lit hpe tsawm htap ai shingnoi lata san da ra ai. Dai shingnoi hta bang gun na nbaw nneng, shat hte shan, u di, Nga ni hpe tsawm htap ai Hpawgoi, Hpawdung ni hte makai ra ai. Si shat makai ni hpe gyit hkang makai yang, pali gyit shajup ai lam jaw ra ai. Mayu ni nta de du shang wa yang mung, ''mayu du ni e...!, galu kaba lam, sut gan manam ni du shang wa ga ai law...!'', ngu nna shana ai hte ahkaw ahkang hpyi ga shawng tsun ra ai. Nhku de shang dung yang mung grai hkrit hkungga lara, shagrit shanem ai arawn alai hte dung ra ai.
Hpa majaw mayu ni hpe ndai daram hkungga lara ra a ta? Nga yang, Mayu ngu ai num nnan jan a kanu kawa ni gaw, dama rai nga ai la nnan wa a kanu kawa ni hta hpung shingkang ahkaw ahkang grau kaba ai ngu nna hkam la ga ai majaw rai nga ai. Mayu ni kabu gara, myit ngwi myit pyaw hte dama ni hpe ''mayat maya lu su, nga mai wa myit ga law...!'', ngu nna shaman dat yang, dama ni a, kun dinghku hta kashu kasha mayat maya wa nna ja gumhpraw nai mam sut su wa ai. Mayu ni myit n pyaw n ngawn nna dagam dala ngu tsun yang, dama ni a dinghku hta dagam dala hkrum wa chye ai majaw re ai lam, ka da ai hpe mu lu ai.
Dai majaw ndai laika gaw, num wawn num la lam sha n-ga, myit, lai, masa lam, ma hkra hpe akup atsup ka madun tawn ai laika re ai hte maren, chye na hkawn hkrang hkra hti hkaja la ai wa gaw, num wawn num la lam hpe atsawm sha chye na ai wa tai lu na re ngu, ndai laika hpe shachyen dat ya nngai law.
Sumdu Sinwa
Lit hkam
Dureng labau shabyin shatai komiti,
Myitkyina
daw II hpe naw ala hti ga...
pawngyawng sha ni a
sara Hkyeng Nang
Daw I
Shachyen Laika
Sara Hkyeng Nang gaw ndai laika hpe Pawngyawng sha ni a Num wawn Num la lam ngu nna shamying da ai majaw, Pawngyawng ngu ai ga a lachyum hpe shaleng dan mayu nngai. Pawngyawng ngu ai gaw, anhte Jinghpaw Wunpawng sha ni a kaji daju Shapawng Yawng wa a mying hpe la nna shamying da ai re hpe chye lu ai.
Sara Hkyeng Nang gaw, Myen mung Socialist asuya prat hta Jinghpaw mung daw htunghkying dap kaw shaning law law, magam gun lai wa sai re majaw, Jinghpaw Wunpawng sha ni a htunghking lam ni hpe grai chyena kungkyang ai wa rai nga ai.
Jinghpaw Wunpawng sha ni a num wawn num la lam gaw, nga pra ginra hta hkan nna loi li shai shajang hkat ai raiti-mung, malawng maga bung ai lai masa ni hpe shinggyin la nna, ndai laika hta hkum hkum tsup tsup ka madun da ai hpe mu lu ai.
Nga pra ginra hta hkan nna lai masa loi li shai hkat ga ai hte maren, galaw ai lai maka ni hpe shamying ai lam hta mung loi li shai nga ga ai hpe mu lu ai. Ga nkau mi gaw moi ji nat jaw jau ai prat kaw na daini du hkra lang nga ai ga; nkau mi gaw hkawhkam hkawseng ni hpe shaga ai daram si mani ai ga, nkau gaw hka hku ga: nkau mi hka nam ga, ndai zawn ga ni gayau nga ai majaw, ndai laika hti nna anhte a htunghking hpe chye la na matu Jinghpaw ga hpe mung ram ram hkaja ra ai hpe mu lu ai.
Ndai laika hpe chye na hkra hti la lu yang gaw, Jinghpaw Wunpawng sha ni a Num wawn Num la lam hpe atsawm sha chye la lu na re hpe mu lu ai. Hpa majaw nga yang num la na matu nnan yaw shada myit sawn ai kaw na hkungran poi galaw ngut nna mayu nta de nbye htang sa ai shani du hkra grai hkum tsup hkra ka da ai hpe mu lu ai. Anhte a num wawn num la lam gaw kaga maigan ni hta grau hkik hkam hkra galaw ai lam, maigan ni hte grai shai ai lam ni hpe mung, ninggam hte ninggam tang madun dan ai hpe mu lu ai. Bai anhte gaw hkawhkam hkawseng n lu ai rai ti mung, nachying wa si mani ai Ga, hkungga lara ai myit masin, arawn alai ni hpe Num wawn Num la ai shara hta jai lang ai hpe mu lu ai.
Mayu ni hte shaga yang ''mayu Du ni e!'' ngu nna shaga ra ai. Mayu ni hpe gun jaw gun ya ai shingnoi lit hpe tsawm htap ai shingnoi lata san da ra ai. Dai shingnoi hta bang gun na nbaw nneng, shat hte shan, u di, Nga ni hpe tsawm htap ai Hpawgoi, Hpawdung ni hte makai ra ai. Si shat makai ni hpe gyit hkang makai yang, pali gyit shajup ai lam jaw ra ai. Mayu ni nta de du shang wa yang mung, ''mayu du ni e...!, galu kaba lam, sut gan manam ni du shang wa ga ai law...!'', ngu nna shana ai hte ahkaw ahkang hpyi ga shawng tsun ra ai. Nhku de shang dung yang mung grai hkrit hkungga lara, shagrit shanem ai arawn alai hte dung ra ai.
Hpa majaw mayu ni hpe ndai daram hkungga lara ra a ta? Nga yang, Mayu ngu ai num nnan jan a kanu kawa ni gaw, dama rai nga ai la nnan wa a kanu kawa ni hta hpung shingkang ahkaw ahkang grau kaba ai ngu nna hkam la ga ai majaw rai nga ai. Mayu ni kabu gara, myit ngwi myit pyaw hte dama ni hpe ''mayat maya lu su, nga mai wa myit ga law...!'', ngu nna shaman dat yang, dama ni a, kun dinghku hta kashu kasha mayat maya wa nna ja gumhpraw nai mam sut su wa ai. Mayu ni myit n pyaw n ngawn nna dagam dala ngu tsun yang, dama ni a dinghku hta dagam dala hkrum wa chye ai majaw re ai lam, ka da ai hpe mu lu ai.
Dai majaw ndai laika gaw, num wawn num la lam sha n-ga, myit, lai, masa lam, ma hkra hpe akup atsup ka madun tawn ai laika re ai hte maren, chye na hkawn hkrang hkra hti hkaja la ai wa gaw, num wawn num la lam hpe atsawm sha chye na ai wa tai lu na re ngu, ndai laika hpe shachyen dat ya nngai law.
Sumdu Sinwa
Lit hkam
Dureng labau shabyin shatai komiti,
Myitkyina
daw II hpe naw ala hti ga...
Friday, January 22, 2010
Karai Masa, Wunpawng Sha Ni A Karai hte Hkristu (daw IV)
Karai Masa
Wunpawng Sha Ni A Karai hte Hkristu
(Theology hte Hkristulogy)
Rev. Nngai Gam
daw IV
KAGA NAWKU HTUNG NI A HKRISTULOGY HTE THEOLOGY
Hkristan makam masham hta chyu sha Hkristu ngu ai nga zawn re ai, raitim kaga nawku htung ni hta mung, Karai jawn ai masha ni nga shajang ma ai. Wunpawng sha ni a Jaiwa, Dumsa ga hta gaw Hpan Wa Ningsang Chye Wa Ningchyang ngu ai wa gaw, Hkristu ngu mai nga ai. Shi gaw Chyanun Woi Shun a kasha re ai raitim shi a shawng na ni yawng hpe chye lu ai, hpang e shangai ai arai yawng hpe mung amying shingteng jaw, hkringyu hkringdat matsun, nat ni yawng hpe galoi, shaloi sha jaw jau na lam matsun ya nga ai. Wunpawng sha ni nde nlaw ning nga pra wa ai gaw shi a matsun hkan nna nga pra ai lam rai nga ai. Wunpawng sha ni gaw Karai Matsun ai lam hku moi kaw na nga pra ai ni rai ga ai, raitim dai Hpan Wa Ningsang gaw hpan Madu n re ai sha, shinggyim masha tai ai wa, sha rai nga ai. Hkristulogy masa hku rai yang shi gaw Hkristu (Meshia: ningtsang(ntsa) kaw na san da hkrum ai wa) rai nga ai. Karai amu galaw ai wa rai nga ai.
Wunpawng sha ni a Karai gaw hpan Madu n re ai, shi hpe mung kadai n hpan da ai, shi mung kadai hpe mung n hpan da ai, shi gaw nat ni baw hpan (Wenyi) rai nga ai. Shi hpe, n hkru n tara, roi rip hkrum ai shaloi marawn shaga nna, shi gaw tara hparan ya ai wa, matsan dum ai wa, raitim shi hpe anhte Wunpawng sha ni n nawku ga ai. Dai gaw Sasana ni du ai hpang she, nawku chye ai lam rai nga ai, shi hpe gaw tara agyi wa hku sha hkrit hkungga ga ai. Kade a shagu hkungga, kumhpa mung n sha ai wa, san seng dik ai wa shi rai nga ai, masha hpe garum tim hpa mung n hpyi ai wa, nawku mung n ra ai wa, rai nga ai. Dai daram san seng ai Karai kaga n nga sai.
Kachin Nat Shrines
Theology, Hkristulogy ngu ai lam ni gaw htawn tsun sharin ya ai hte ngut wa ai baw n re, chye la nna hkan nang hkan sa ai hpe ngu ai re. Tinang hpe hpa akyu mung, hpa yubak mung n jaw ai baw masa gaw, masha a matu hpa akyu n nga ai, ga shadawn Sasana sara ni anhte hpe hkalup jaw na re ai shaloi Karai Kasang gaw kaning re ai wa rai ta? Ngu san ai shaloi, ''Masum-tim-ngai Karai Kasang'' re ngu htan lu yang she hkalup hkam lu ai, raitim dai gaw anhte hpe hpa akyu jaw a ta? Masum raitim Karai langai ngu ai gaw masha hpe shamau na lam, dai hku n tsun lu jang hkalup n hkam lu ai chyawm gaw rai nga ai.
Masum mung rai, Langai mung re ai lam gaw n hkap la lu ai lam nga ai, hpa majaw nga yang Ga Shaka Ningnan Chyum laika hta Kawa, Kasha, Wenyi ngu ai lam gaw mu lu na ga ai, raitim dai ni hpe shabawn gumhpawn yang she Karai Kasang langai byin ai nga nna tsun wa ai lam hpe gaw n mu lu ga ai. Dai hte maren Yesu gaw lup hta masum ya rawng nna bai hkrung rawt wa sai ngu chyum laika hta rawng ai, dai hpe ngai mung kam ai, maigan ni hpe mung hkaw tsun ai, hpa akyu pru na a ta? Dai ni gaw ''dai gaw n mai byin ai'' ngu na sha rai nga ai, kam sham ai ngu ai gaw, kam ai lam sha re majaw, ngai kam sham nngai, nang mung kam sham u, ngu mung n mai nga ai, raitim dai hpe kam ai n kam ai majaw nang hte ngai hpe hpa akyu jaw sata? Dai hkrung rawt ai wa Hkristu gaw ngai hta hkrung nga ai, ngai hte rau nga ai, ngai hpe makawp maga bausin nga ai, lam madun nga ai ngu yang gaw, akyu pru wa sai.
Dai majaw Yesu gaw Wunpawng sha ni kam ai baw, Gumgun Gumhpai nat gaw moi si sai raitim nat (Wenyi) hku shi hkrung nga ai, ngai hpe makawp maga nga ai ngu ai masa hku rai yang akyu hkam sha lu ai, dai gaw Yesu n hkrung rawt wa tim pyi gaw, naw hkrung nga ai lam rai nga ai. Wenyi hku hkrung nga nna ngai hpe makawp maga yang gaw akyu naw hkam sha lu nga ai.
Jinghpaw Wunpawng Sha ni a, moi na ''Nta''
Gumgun Gumhpai nat hte Jinghpaw Wunpawng Sha ni a, lam hpe npu na link kaw hti yu ga!!
http://books.google.de/books?id=wf13GFCK1-IC&pg=PA110&lpg=PA110&dq=gumgun+nat&source=bl&ots=5WJqD3v5dt&sig=cInoIfTpbffg8Mot3fdAPh5JL1Q&hl=de&ei=NpdxTJKBLoTeOP32vLAL&sa=X&oi=book_result&ct=result&resnum=2&ved=0CBwQ6AEwAQ#v=onepage&q=gumgun%20nat&f=false
Ya gaw hkum hkrang hku asak hkrung nga ai wa n re majaw, moi shi shinggyim masha tai nga ai aten hta shinggyim masha ni hpe sharin da ai, hkaw tsun ai mungga hte shi kasi ningli hku galaw madun lai wa sai lam ni hpe shi a sape ni, Hpung masha ni ka da ai made hpe hkan galaw rai lu nga ai. Dai majaw Yesu gaw kadai re ai, Karai jawn ai wa re ai, hpa baw kasi ningli madun dan, ap nawng ai hku Yesu zawn si hkam lam gaw Yesu ra sharawng ai lam rai nga ai.
Raitim Adam a shut hpyit ai shani kaw nna lu wa ai yubak kaw na lawt na matu Yesu gaw Wudang hta jen si hkam sai, dai majaw ngai mung dai baw shinggyim yubak kaw na masha hpe shalawt dat lu hkra ngai mung si hkam ya sai, (shing n rai) Yesu gaw Adam prat kaw na lu ai shinggyim masha a yubak kaw na shalawt dat na matu Yesu gaw Wudang hta gawng malai hkungga tai nna si hkam sai ngu ai hpe kam sham nna, Hkristan tai na matu, hkaw tsun ai hpe Sasana amu ngu na hku kun?
Dai hku lachyum la nna Sasana amu galaw yang Sasana amu gaw amyu mi she rai wa sai, Sasana amu ngu ai gaw Mung Masa, Sut Masa, Hpaji lam, Hkamja lam ni hte mung hpa n seng mat sai, Adam a yubak kaw na lawt jang rai sai, dai gaw ''noi jen da ai wa hpe kam sham yang'' lawt na sha rai nga ai. Dai hku Sasana mu galaw ai rai yang daini na dip sha, roi rip sha, ai ni hpe ninghkap kasat na gaw Hkristan Hpung a amu n rai mat sai. Dai ni Hkristan Sasana amu gaw ndai hku nna Wenyi lam san san ngu ai hte, Wenyi lam hte mungkan a lit la ai Sasana masa lahkawng nga wa sai. Nawku kam sham ai lam hta nang myit dik dum, pyaw mat nna mungkan a n hkru, n kaja, dip lu, dip sha ai lam ni hpe gaw yu shalai kau ai Hkristan masha, Hkristan Hpung ni nga ma ai, nang laika hti ai wa gaw gara hpung de lawm nta? Yesu shi galaw ai hpe galaw na i? Na a Sasana masa hpa rai lit ta?
Daw V (hpang jahtum daw) hpe naw ala hti ga....
Wunpawng Sha Ni A Karai hte Hkristu
(Theology hte Hkristulogy)
Rev. Nngai Gam
daw IV
KAGA NAWKU HTUNG NI A HKRISTULOGY HTE THEOLOGY
Hkristan makam masham hta chyu sha Hkristu ngu ai nga zawn re ai, raitim kaga nawku htung ni hta mung, Karai jawn ai masha ni nga shajang ma ai. Wunpawng sha ni a Jaiwa, Dumsa ga hta gaw Hpan Wa Ningsang Chye Wa Ningchyang ngu ai wa gaw, Hkristu ngu mai nga ai. Shi gaw Chyanun Woi Shun a kasha re ai raitim shi a shawng na ni yawng hpe chye lu ai, hpang e shangai ai arai yawng hpe mung amying shingteng jaw, hkringyu hkringdat matsun, nat ni yawng hpe galoi, shaloi sha jaw jau na lam matsun ya nga ai. Wunpawng sha ni nde nlaw ning nga pra wa ai gaw shi a matsun hkan nna nga pra ai lam rai nga ai. Wunpawng sha ni gaw Karai Matsun ai lam hku moi kaw na nga pra ai ni rai ga ai, raitim dai Hpan Wa Ningsang gaw hpan Madu n re ai sha, shinggyim masha tai ai wa, sha rai nga ai. Hkristulogy masa hku rai yang shi gaw Hkristu (Meshia: ningtsang(ntsa) kaw na san da hkrum ai wa) rai nga ai. Karai amu galaw ai wa rai nga ai.
Wunpawng sha ni a Karai gaw hpan Madu n re ai, shi hpe mung kadai n hpan da ai, shi mung kadai hpe mung n hpan da ai, shi gaw nat ni baw hpan (Wenyi) rai nga ai. Shi hpe, n hkru n tara, roi rip hkrum ai shaloi marawn shaga nna, shi gaw tara hparan ya ai wa, matsan dum ai wa, raitim shi hpe anhte Wunpawng sha ni n nawku ga ai. Dai gaw Sasana ni du ai hpang she, nawku chye ai lam rai nga ai, shi hpe gaw tara agyi wa hku sha hkrit hkungga ga ai. Kade a shagu hkungga, kumhpa mung n sha ai wa, san seng dik ai wa shi rai nga ai, masha hpe garum tim hpa mung n hpyi ai wa, nawku mung n ra ai wa, rai nga ai. Dai daram san seng ai Karai kaga n nga sai.
Kachin Nat Shrines
Theology, Hkristulogy ngu ai lam ni gaw htawn tsun sharin ya ai hte ngut wa ai baw n re, chye la nna hkan nang hkan sa ai hpe ngu ai re. Tinang hpe hpa akyu mung, hpa yubak mung n jaw ai baw masa gaw, masha a matu hpa akyu n nga ai, ga shadawn Sasana sara ni anhte hpe hkalup jaw na re ai shaloi Karai Kasang gaw kaning re ai wa rai ta? Ngu san ai shaloi, ''Masum-tim-ngai Karai Kasang'' re ngu htan lu yang she hkalup hkam lu ai, raitim dai gaw anhte hpe hpa akyu jaw a ta? Masum raitim Karai langai ngu ai gaw masha hpe shamau na lam, dai hku n tsun lu jang hkalup n hkam lu ai chyawm gaw rai nga ai.
Masum mung rai, Langai mung re ai lam gaw n hkap la lu ai lam nga ai, hpa majaw nga yang Ga Shaka Ningnan Chyum laika hta Kawa, Kasha, Wenyi ngu ai lam gaw mu lu na ga ai, raitim dai ni hpe shabawn gumhpawn yang she Karai Kasang langai byin ai nga nna tsun wa ai lam hpe gaw n mu lu ga ai. Dai hte maren Yesu gaw lup hta masum ya rawng nna bai hkrung rawt wa sai ngu chyum laika hta rawng ai, dai hpe ngai mung kam ai, maigan ni hpe mung hkaw tsun ai, hpa akyu pru na a ta? Dai ni gaw ''dai gaw n mai byin ai'' ngu na sha rai nga ai, kam sham ai ngu ai gaw, kam ai lam sha re majaw, ngai kam sham nngai, nang mung kam sham u, ngu mung n mai nga ai, raitim dai hpe kam ai n kam ai majaw nang hte ngai hpe hpa akyu jaw sata? Dai hkrung rawt ai wa Hkristu gaw ngai hta hkrung nga ai, ngai hte rau nga ai, ngai hpe makawp maga bausin nga ai, lam madun nga ai ngu yang gaw, akyu pru wa sai.
Dai majaw Yesu gaw Wunpawng sha ni kam ai baw, Gumgun Gumhpai nat gaw moi si sai raitim nat (Wenyi) hku shi hkrung nga ai, ngai hpe makawp maga nga ai ngu ai masa hku rai yang akyu hkam sha lu ai, dai gaw Yesu n hkrung rawt wa tim pyi gaw, naw hkrung nga ai lam rai nga ai. Wenyi hku hkrung nga nna ngai hpe makawp maga yang gaw akyu naw hkam sha lu nga ai.
Jinghpaw Wunpawng Sha ni a, moi na ''Nta''
Gumgun Gumhpai nat hte Jinghpaw Wunpawng Sha ni a, lam hpe npu na link kaw hti yu ga!!
http://books.google.de/books?id=wf13GFCK1-IC&pg=PA110&lpg=PA110&dq=gumgun+nat&source=bl&ots=5WJqD3v5dt&sig=cInoIfTpbffg8Mot3fdAPh5JL1Q&hl=de&ei=NpdxTJKBLoTeOP32vLAL&sa=X&oi=book_result&ct=result&resnum=2&ved=0CBwQ6AEwAQ#v=onepage&q=gumgun%20nat&f=false
Ya gaw hkum hkrang hku asak hkrung nga ai wa n re majaw, moi shi shinggyim masha tai nga ai aten hta shinggyim masha ni hpe sharin da ai, hkaw tsun ai mungga hte shi kasi ningli hku galaw madun lai wa sai lam ni hpe shi a sape ni, Hpung masha ni ka da ai made hpe hkan galaw rai lu nga ai. Dai majaw Yesu gaw kadai re ai, Karai jawn ai wa re ai, hpa baw kasi ningli madun dan, ap nawng ai hku Yesu zawn si hkam lam gaw Yesu ra sharawng ai lam rai nga ai.
Raitim Adam a shut hpyit ai shani kaw nna lu wa ai yubak kaw na lawt na matu Yesu gaw Wudang hta jen si hkam sai, dai majaw ngai mung dai baw shinggyim yubak kaw na masha hpe shalawt dat lu hkra ngai mung si hkam ya sai, (shing n rai) Yesu gaw Adam prat kaw na lu ai shinggyim masha a yubak kaw na shalawt dat na matu Yesu gaw Wudang hta gawng malai hkungga tai nna si hkam sai ngu ai hpe kam sham nna, Hkristan tai na matu, hkaw tsun ai hpe Sasana amu ngu na hku kun?
Dai hku lachyum la nna Sasana amu galaw yang Sasana amu gaw amyu mi she rai wa sai, Sasana amu ngu ai gaw Mung Masa, Sut Masa, Hpaji lam, Hkamja lam ni hte mung hpa n seng mat sai, Adam a yubak kaw na lawt jang rai sai, dai gaw ''noi jen da ai wa hpe kam sham yang'' lawt na sha rai nga ai. Dai hku Sasana mu galaw ai rai yang daini na dip sha, roi rip sha, ai ni hpe ninghkap kasat na gaw Hkristan Hpung a amu n rai mat sai. Dai ni Hkristan Sasana amu gaw ndai hku nna Wenyi lam san san ngu ai hte, Wenyi lam hte mungkan a lit la ai Sasana masa lahkawng nga wa sai. Nawku kam sham ai lam hta nang myit dik dum, pyaw mat nna mungkan a n hkru, n kaja, dip lu, dip sha ai lam ni hpe gaw yu shalai kau ai Hkristan masha, Hkristan Hpung ni nga ma ai, nang laika hti ai wa gaw gara hpung de lawm nta? Yesu shi galaw ai hpe galaw na i? Na a Sasana masa hpa rai lit ta?
Daw V (hpang jahtum daw) hpe naw ala hti ga....
Wednesday, January 20, 2010
Karai Masa, Wunpawng Sha Ni A Karai hte Hkristu (daw III)
Karai Masa
Wunpawng Sha Ni A Karai hte Hkristu
(Theology hte Hkristulogy)
Rev. Nngai Gam
daw III
Kasa Pawlu htawn tsun ai mungga hta ahkyak kaba shatai ai lam gaw shinggyim masha yawng Karai Kasang a man e mara lu ai, hpa majaw nga yang shinggyim masha ni yawng tinang nang a Htung Hking hku nna Karai Kasang hpe chye ma ai, shi a tara mung shanhte a myit nsam hta nan ka da sai hpe dum chye nga ma ai rai tim, yak ai gaw, Karai hpe nawku na malai, sumla hpe mahtang nawku ma ai. Karai a tara hpe mung Yuda ni nnga, maigan ni nnga, yawng chye ma ai, hkan ai ni pyi nga sai, raitim hkan ai ni n law ma ai, dai majaw shanhte a akyang hten mat nna shingra tara hku nga yang, num hte la she nga sha ang ai wa, num hte num, la hte la nga sha ai du hkra hten za wa ai majaw, shinggyim masha yawng mara lu ma ai, tinang galaw ai hku nna lu hkye hkrang la hkrum ngu ai lam gaw shinggyim masha a matu n mai byin ai lam rai nga ai, hkye hkrang la ai lam gaw kaga hku she lajang ra sai.
Tara hkan ai lam n re ai sha, kam sham ai ni hpe ding hpring ai hku sawn ya ai lam langai mi lajang sai; dai gaw Yesu Hkristu si hkam ai hta Karai Kasang galaw ai amu re ngu shaleng dan nga ai, dai majaw Yesu si hkam ai lam hpe ahkyak kaba shatai nga ai. Yesu naw hkrung nga ai aten hta shi hpe kam sham ai ni pyi hkye hkrang la ai garai n hkrum na hku rai nga ai. (Rom 3-8).
Shara mi hte shara mi tsun ai lam n bung ai, dai hkye hkrang la ai amu hpe shabyin ai gaw Yesu Hkristu si hkam ai hta Karai Kasang shabyin ai hku mung tsun ai. Yesu Hkristu shi nan hkinjawng mung tai hkungga mung tai re ai hku (Hebre laika hta) mung tsun ai, law malawng gaw Yesu Hkristu a si hkam ai hta Karai Kasang gaw hkye hkrang la ai amu shabyin sai ngu nga ai. Dai hku rai yang hkye la Madu gaw Karai Kasang sha re ai lam ang nga ai. Yesu gaw si hkam ai wa sha rai nga ai. Dai majaw mung Ga Shaka Dingsa na masa hku Yesu gaw Hkinjawng mung tai, Shagu hkungga mung tai ngu ai masa hte jahkum shatsup ra wa sai.
Kam sham ai ngu ai gaw, dai Yesu Hkristu hta galaw ai hkye hkrang la ai amu hpe, rai sai ngu kam ai lam rai nga ai. Tara hkan shatup ai lam n rai nga ai, dai hku kam sham ai wa gaw jep ai tara kaw na lawt, yubak dat ya ai lam mung hkam la re ai, yubak kaw na lawt ai masha ningnan tai sai, dai majaw asak ningnan, Karai hpe tsawra, masha hpe tsaw ra re ai asak ningnan hkrung, asi kaja si ai wa, yubak amu de n htang shang ai lam n galaw na tsun nga ai. Dai gaw hkye hkrang la hkrum ai asak hkrung lam rai nga ai. Asi kaja n si yang, Karai Kasang tara jeyang katut na lam rai nga ai. Tara hkan ai hku hkye hkrang la hkrum ai lam n re ai, rai tim tara kata hku nga na hku mung n re; ''tsaw ra'' ai tara langai mi hpe gaw naw hkan ra ai.
Yesu hpa galaw ai lam hpe tsun ngut ai hpang, shi kadai re ai lam hpe matut nna tsun ga nga yang, shi gaw masha hta shangai wa nna jep ai tara npu e nga kaba wa ai Karai Kasang a Kasha ngu ai hku mung (Gal 4:5), 'Mayam a ahpraw nsam dagraw nna shinggyim masha tai ai wa hku mung (Hpil 2:6) tsun ai, dai hku rai yang Yesu gaw mungkan ga de garai n paw pru yang nga nga sai ngu ai Yawhan a masa hte mung bung nga ai, shai ai lam gaw Yawhan hta gaw Yesu bai yu na lam n lawm ai, Pawlu hta gaw Yesu lahkawnglang bai yu sa na lam rawng ai re majaw Yesu a asak gaw daw masum rai na hku rai nga ai. Mungkan de garai n paw pru yang na daw, Mungkan ga e asak hkrung ai aten na daw, si hkam nna bai hkrung rawt nna Kawa Karai Kasang a hkra maga e dung nga ai daw, hpang jahtum nhtoi hta bai yu wa nna htani htana up nga na daw ni rai nga ai hku rai nga ai...
Daw IV hpe naw ala hti ga...
Wunpawng Sha Ni A Karai hte Hkristu
(Theology hte Hkristulogy)
Rev. Nngai Gam
daw III
Kasa Pawlu htawn tsun ai mungga hta ahkyak kaba shatai ai lam gaw shinggyim masha yawng Karai Kasang a man e mara lu ai, hpa majaw nga yang shinggyim masha ni yawng tinang nang a Htung Hking hku nna Karai Kasang hpe chye ma ai, shi a tara mung shanhte a myit nsam hta nan ka da sai hpe dum chye nga ma ai rai tim, yak ai gaw, Karai hpe nawku na malai, sumla hpe mahtang nawku ma ai. Karai a tara hpe mung Yuda ni nnga, maigan ni nnga, yawng chye ma ai, hkan ai ni pyi nga sai, raitim hkan ai ni n law ma ai, dai majaw shanhte a akyang hten mat nna shingra tara hku nga yang, num hte la she nga sha ang ai wa, num hte num, la hte la nga sha ai du hkra hten za wa ai majaw, shinggyim masha yawng mara lu ma ai, tinang galaw ai hku nna lu hkye hkrang la hkrum ngu ai lam gaw shinggyim masha a matu n mai byin ai lam rai nga ai, hkye hkrang la ai lam gaw kaga hku she lajang ra sai.
Tara hkan ai lam n re ai sha, kam sham ai ni hpe ding hpring ai hku sawn ya ai lam langai mi lajang sai; dai gaw Yesu Hkristu si hkam ai hta Karai Kasang galaw ai amu re ngu shaleng dan nga ai, dai majaw Yesu si hkam ai lam hpe ahkyak kaba shatai nga ai. Yesu naw hkrung nga ai aten hta shi hpe kam sham ai ni pyi hkye hkrang la ai garai n hkrum na hku rai nga ai. (Rom 3-8).
Shara mi hte shara mi tsun ai lam n bung ai, dai hkye hkrang la ai amu hpe shabyin ai gaw Yesu Hkristu si hkam ai hta Karai Kasang shabyin ai hku mung tsun ai. Yesu Hkristu shi nan hkinjawng mung tai hkungga mung tai re ai hku (Hebre laika hta) mung tsun ai, law malawng gaw Yesu Hkristu a si hkam ai hta Karai Kasang gaw hkye hkrang la ai amu shabyin sai ngu nga ai. Dai hku rai yang hkye la Madu gaw Karai Kasang sha re ai lam ang nga ai. Yesu gaw si hkam ai wa sha rai nga ai. Dai majaw mung Ga Shaka Dingsa na masa hku Yesu gaw Hkinjawng mung tai, Shagu hkungga mung tai ngu ai masa hte jahkum shatsup ra wa sai.
Kam sham ai ngu ai gaw, dai Yesu Hkristu hta galaw ai hkye hkrang la ai amu hpe, rai sai ngu kam ai lam rai nga ai. Tara hkan shatup ai lam n rai nga ai, dai hku kam sham ai wa gaw jep ai tara kaw na lawt, yubak dat ya ai lam mung hkam la re ai, yubak kaw na lawt ai masha ningnan tai sai, dai majaw asak ningnan, Karai hpe tsawra, masha hpe tsaw ra re ai asak ningnan hkrung, asi kaja si ai wa, yubak amu de n htang shang ai lam n galaw na tsun nga ai. Dai gaw hkye hkrang la hkrum ai asak hkrung lam rai nga ai. Asi kaja n si yang, Karai Kasang tara jeyang katut na lam rai nga ai. Tara hkan ai hku hkye hkrang la hkrum ai lam n re ai, rai tim tara kata hku nga na hku mung n re; ''tsaw ra'' ai tara langai mi hpe gaw naw hkan ra ai.
Yesu hpa galaw ai lam hpe tsun ngut ai hpang, shi kadai re ai lam hpe matut nna tsun ga nga yang, shi gaw masha hta shangai wa nna jep ai tara npu e nga kaba wa ai Karai Kasang a Kasha ngu ai hku mung (Gal 4:5), 'Mayam a ahpraw nsam dagraw nna shinggyim masha tai ai wa hku mung (Hpil 2:6) tsun ai, dai hku rai yang Yesu gaw mungkan ga de garai n paw pru yang nga nga sai ngu ai Yawhan a masa hte mung bung nga ai, shai ai lam gaw Yawhan hta gaw Yesu bai yu na lam n lawm ai, Pawlu hta gaw Yesu lahkawnglang bai yu sa na lam rawng ai re majaw Yesu a asak gaw daw masum rai na hku rai nga ai. Mungkan de garai n paw pru yang na daw, Mungkan ga e asak hkrung ai aten na daw, si hkam nna bai hkrung rawt nna Kawa Karai Kasang a hkra maga e dung nga ai daw, hpang jahtum nhtoi hta bai yu wa nna htani htana up nga na daw ni rai nga ai hku rai nga ai...
Daw IV hpe naw ala hti ga...
Friday, January 15, 2010
Yu, Nga mayawn mau mwi
Moi shawngde, Nga hte Yu ni gaw Mayu, Da-ma daw ma ai da. Dai zawn, Mayu, Da-ma daw ai hta Nga gaw Mayu rai nna Yu mahtang Da-ma rai ma ai da. Dai majaw, daini du hkra Jinghpaw Wunpawng nkaumi, Mayu, Da-ma hpe Yu, Nga nga tsun jahta chye ma ai.
Dai shaloi Yu ni gaw, Yu Ma Sam Naw ngu ai shadangsha langai shalat; Nga ni gaw Nga Ma Ja Pan ngu ai shayisha langai shaprat ma ai da. Yu Ma Sam Naw mung num la aten du, ningrum ningtau lu mayu; Nga Ma Ja Pan mung num wa mayu gachyawt, Lagaw she adawt; na daram rai wa sai aten re ai majaw, Yu ni gaw shanhte a Mayu kasha Nga Ma Ja Pan hpe sa hpyi na ngu nyit ma ai. Yu Ma Sam Naw gaw masha yawng kajai ai hte maren myit mi asu, n-gun mi alu
re ai la wa rai nga ai. Nga Ma Ja Pan mung Shawa Nang Kachyi Sinda gawat, tu tsawm Gumhpraw Lahkawn e Samram Lahkre kaw bat; Shingjep Napyen e htoi tu, Padi nlung e lu; Ja jum Lahkre hkan gabrim, Myi tum myisha htim; Aja Tachyup dingren, Pat Lahkawn she dingren; tsawm tsawm nga yang mu ai masha ni pi nau kabu, sinwa hkahku e she shatun lu mayu; maling kata na Shalwi si zawn dan, Htawji U Sinda zawn hpraw san ai shayisha rai nga ai. Ndaizawn, Yu Ma Sam Naw hte Nga Ma Ja Pan gaw masha yawng gajai gumhkawng ai yan rai nga ma ai.
Shaloi Da-ma Yu ni gaw, Mayu kasha Nga Ma Ja Pan ni hpe sa hpyi na matu Mayu nta de sa nna "E...! Anhte Da-ma ni gaw Mayu nta de majoi n du, Sam Naw a Matu shayi lu mayu; nna sa wa ga ai law" ngu tsun yang, Nga ni gaw, anhte a mayu ni gaw Hkrima Sam Naw a matu she nga yang gaw jaw mayu katu, Kahkri lu mayu ga ai na ai - dai majaw Nnam Ma Ja Pan hpang sa jahkrum nna, myit hkrum Liklai shaw, mai byin na re nga mahtai jaw; ai hpang anhte salang ni Gamung jahta, ra mara gaw hpang e she tsun jahpra; la ga ngu tsun dat mu ai. Dai hte maren, Da-ma Yu ni gaw Nga Ma Ja Pan hpang sa nna "Nga Ma Ja Pan e..! Nnu yan Nwa mung myit hkrum sai; dai majaw Nrat Ma Sam Naw gaw asak kung kaba, n'rum n'tau shayisha nan ra wa; sai majaw, nang Nam Ma Ja Pan hpe sa hpyi ga ai" ngu tsun yang, Nga Ma Ja Pan gaw "Ngai gaw Nu yan Wa shayawn ai de gaw n yawng, shayi numsha gaw n shawng; hkawm ram aten gaw n law, num wa na la gaw galoi n taw - dai majaw Da-ma kasha Arat Sam Naw kaw gaw n wa, Mungkan ntsa grau htum ai Hkawhkam Ajan kaw she wa; na ngu tsun u ai. Shaloi, Da-ma Yu ni gaw "Aga..!Ngai Nam Ma Ja Pan hpe gaw, galoi lu yang galoi rim la lu ai Ulawng kata na U zawn she shadu ai wa! Ya dai ni gaw Kanu yan Kawa shayawn ai de gaw n yawng, shayi numsha gaw n shawng; grau ai she tam ai majaw, anhte a kasha Sam Naw a matu manan n lu, yawn myiprwi gatsut, hkrap nep myiprwi mayut; saga ai" nga nna wa mat masai da.
Daihpang, Nga Ma Ja Pan gaw Jan Hkawhkam hpang sa nna shi hpang wa na ngu tsun jang, Jan gaw "Rat Ma Ja Pan e..! Ngai gaw n grau ai - ngai hta grau ai Mahtat Chyang Ningni ngu ai nga ai. Ngai gaw shani shagu Mungkan ga ntsa Rat Ma Ja Pan ni nga ai shara de htoi san nhtoi jaw, nye a arawng shapraw; mayu nngai raitim, htat chyang Ningni wam wam Samwi ni gaw ngai hpe ga-up kau kau rai ma ai. Dai majaw, Htatchyang Ningni, wam wam Samwi ni she grau ai ngu stun u ai.
Sahloi, Nga Ma Ja Pan gaw "Dai raiyang, Htatchyamg Ningni wam wam Samwi kaw she wa na" ngu tsun u ai. Samwi mung "Rat Ma Ja Pan e..! Ngai gaw n rai ai - Lailawng Hpungstin ngu ai nga ai. Ngai gaw shara mi kaw sha myit mi asu rai nna azimsha nga mayu nngai raitim, Lailawng Hpungtsin gaw ngai hpe bung ahpawt, woi shamawt hkawm ai hkrum nngai. Dai majaw, Lailawng Hpungtsin she grau ai" ngu u ai.
Bai, Nga Ma Ja Pan gaw "Dai raiyng Lailawng Hpungtsin kaw she wa na" ngu tsun u ai. Nbung mung "Rat Ma Ja Pan e..! ngai gaw n grau ai - ngai hta grau ai Kaba Bumlung ngu ai nga ai. Ngai gaw nye a n-gun hpe shapraw nna Mungkan shara shagu de bung ahpawt, nga manga yawng hpe shakrawt mayu nngai raitim, Kaba Bumlung gaw ngai hpe pat shingdang kau kau di ai majaw shara shagu de n lu bung ahpawt nngai. Dai majaw, Kaba Bumlung she grau ai" ngu tsun wu ai.
Daijang, Nga Ma Ja Pan gaw "Dairaiyang gaw Kaba Bumlung kaw she wa na" ngu tsun u ai. Shaloi, Kaba Bumlung gaw "E..! Rat Ma Ja Pan e, ngai gaw n grau nngai - ngai hta grau ai Salung sala hpun ngu ai nga ai. Ngai gaw kade tsaw kaba tim, nye a ntsa dai Salung sala hpun ni gaw Bum Pungding kaw nna lagaw de duhkra tu ga-up, makau hrup-yin yawng de tu shinggrup kau hkrum nngai. Dai majaw, Salung Sala hpun she grau ai" ngu tsun u ai.
Daihpang, Nga Ma Ja Pan gaw "Dai raiyang gaw Salung Sala hpun kaw she wa na" ngu tsun u ai. Salung Sala hpun gaw "E..! Rat Ma Ja Pan e, ngai gaw ngrau nngai - ngai hta grau ai Shinggyip Shamyen ru ngu ai nga ai.
Ngai gaw Kaba Bumlung ntsa tu lu sai majaw, dan dan leng leng, san san seng seng tu mayu ai raitim, Shinggyip Shamyen gaw ngai hpe tu ka-up, npawt gindai kaw nna ahkyen shinggrup, ndung nchyan du hkra shinggyip
kau ma ai. Dai majaw Shamyen ru she grau ai" ngu tsun u ai.
Shaloi jang, Nga Ma Ja Pan gaw "Shinggyip Shamyen kaw she wa na" ngu tsun wu ai. Shinggyip Shamyen gaw "E..! Rat Ja Pan e, ngai gaw n grau ai - ngai hta grau ai Shinglap Yubyin ngu ai nga ai. Ngai Salung Sala hpun ntsa gade mi pu tsawm nga tim, npawt gindai de Shinglap Yubyin e gawa azat di jang, npawt gindai kawn ndung nchyen du hkra hkraw si mat ra nngai. Dai majaw Shinglap Yubyin she grau ai" ngu tsun u ai.
Shaloi Nga Ma Ja Pan gaw, Aga...! Mungkan ntsa grau ai ngai tam, Num wa shara ngai gyam ai raitim, grau ai n nga - ngai Nga Ma Ja Pan myit dik na la gara kaw ta? Ya daini gaw, myit malai miprwi pru let Da-ma kasha Rat Ma Sam Naw kaw wa mat sai da.
Nga Ma Ja Pan gaw, shi a Da-ma kasha Yu Ma Sam Naw hpe yu kaji nna, kaga la ni hpe yu kaba tak kaba ai majaw, grau ai shi tam ai rai-tim grau ai shi n mu ai majaw, hpang jahtum shawng na Da-ma kasha Sam Naw kaw she wa ra mat nu sai. Dai majaw, anhte kadai raitim, tinang amyu hpe yu kaji, shingdu kayin kau nna masha maigan amyu hpe yu kaba, tak kaba grau shadu ai myit rawng ai lam gaw ndai maumwi kaw na Nga Ma Ja Pan hte bung na sha re.
Ndai maumwi gaw moi kaw nna anhte Jinghpaw Wunpawng amyu ni Num ningnan shalai poi hta Num nnan Lanyi ai shaloi tsun hkai ai maumwi rai nga ai.
Wednesday, January 13, 2010
Karai Masa, Wunpawng Sha Ni A Karai hte Hkristu (daw II))
Karai Masa
Wunpawng Sha Ni A Karai hte Hkristu
(Theology hte Hkristulogy)
Rev. Nngai Gam
daw II
Myihtoi ni gaw Karai a mungga htawn tsun ma ai, tara sara ni mung Mawshe a tara hpe htawn sharin ya timung, Yesu gaw shi nan Karai re ai hku tsun ai, galaw ai lam mu lu ai, dai majaw Yesu gaw shi nan Karai Kasang jaw ai da ai tara ni hpe lachyum madung hpe shamat kau nna shanhte ra ai hku mahtang htai la nna masha ni hpe htawn sharin ya, hkan sa shangun di ai hpe Yesu grai n ra ai, dai majaw Yuda tara sara ni hpe tara hte masha hpe lit shali ai ni, tinang gaw dai hpe layung hte pyi n mahkai ai ni ngu mu ai. Yesu gaw tara nnan mung n tawn da ai, mi na Karai Kasang a tara dingsa hpe sha lachyum madung hpe htai dan nga ai. Yuda tara ni gaw ''Masha hkum sat'' nga ai hpe masha n sat jang gaw ram sai ngu sha myit la ai, raitim Yesu gaw Karai Kasang ra ai lam hpe asan sha tsun dan sai. Masha n sat na hpe daram sha Karai Kasang tara hta tsun ai lam n rai, masha sat ai ninghpawt gaw masin pawt ai kaw na hpang ai re majaw masin n pawt na lam rai nga ai. ''Masha num hkum shaw'' nga ai hpe mung Karai Kasang gaw num shaw mayu ai, ngang kayut katu ai myit hpe du hkra shazim ra ai ngu htai dan wa ai.
Karai Kasang ra ai lam gaw tara daram sha hkan nna hkum tsup ai lam hpe sha ra ai n rai, Karai Kasang hte maren hkum tsup kup na hpe ra nga ai ngu asan sha tsun malawng dan wu ai (Mahte 6 hta). Yesu Hparishe, tara sara ni hpe pawt ai lam gaw, tang n du ai hku tara hpe htai dan ai hta n-ga, dai shanhte htai la ai tara ni hpe Karai a tara hku hkan shangun ai lam hpe rai nga ai. Tinang mung n hkam, masha kaga ni n hkam lu jang Karai Kasang hte n htan shai ai hku galaw ai ngu Hpung kaw na shapraw, yubak kap tara n sha-tup lu ai ni ngu arawng, sari jahpoi di ai hpe Yesu pawt mayu ai. Masha gaw Karai Kasang ra ai hpe gara hku mung hkum tsup hkra n shatup lu ai hpe mu nna Karai a tara n shatup ai ni maga tsap nna yubak kap ni mung Karai a kasha ni naw re ai lam madun dan sai.
Kabu Gara shiga laika ni hta Yesu galaw ai amu gaw si hkam ai amu hta ahkyak shatai ai n re sha, Yubak kap, kang hta, shawa num ni, machyi makaw hkrum ai ni hpe Karai Kasang a kasha shatai la ai amu hpe ahkyak shatai nga ai lam mu lu ai. Dai majaw ndai laika ni hku nga yang Hkristan Hpung a Sasana amu ngu ai gaw Yesu galaw ai amu hpe hkan galaw ai lam rai nga ai. Ndai laika ni hta yubak lu ai ngu ai gaw Adam a namsi sha shut ai lam n re ai sha, n hkru ai myit masin kaw na yubak amu byin wa ai lam Yesu sharin ya ai lam mu lu ai. Dai majaw Hkristan Sasana amu gaw n hkru ai myit masin kaw na lawt hkra masha hpe sharin shaga la na lam rai nga ai. Yubak kaw na lawt na matu Yesu si hkam ra ai lam n re ai sha, n hkru kaw na lawt na matu sharin shaga hkawm nga yang sat kau hkrum ai lam mahtang rai nga ai. Yesu a matu share shagan hku si hkam nna Sasana amu galaw na rai nga ai.
GA SHAKA NINGNAN CHYUM LAIKA HTA YESU KADAI RE AI HTE HPA GLAW AI LAM HPE LACHYUM KAGA GA HKU SHAPRAW AI LAM
Kabu Gara shiga masum (Mahte, Marku, Luka) hta lachyum shapraw ai lam hpe lahta de tsun hparan dan sai, ya matut nna Yawhan laika hte Kasa Pawlu a shagun dat ai laika ni hta Yesu Hkristu hpe lachyum shaleng ai lam (shi kadai re ai, Shi hpa baw galaw sai ngu ai lam): Yawhan laika hta Chyoi Pra ai Wenyi hte na-um na sin rai shangai chyinghkai wa nna shinggyim masha tai ai lam n tsun ai; mi mungkan ga de garai n shangai kaw na Kawa Karai Kasang hte (Mungga) rau nga ai lam, shi mung Karai langai mi (Kasha) hku nga nna sumsing lamu kaw na yu wa nna shinggyim masha (hkum shan dagraw) tai ai lam hku tsun shaleng dan nga ai. Asak muk, nhtoi, tengman ai asak, lam re ai hku tsun ai. Karai Kasang tsun shangun ai hpe tsun, galaw shangun ai hpe galaw rai, Karai Kasang hte langai sha tai ai wa re ai lam tsun shaleng nga ai. Shi a Sasana amu gaw shi hpe kam sham nna asak lu la hkra di ai amu rai lu ai. Si hkam ai shaloi share shagan hku si hkam ai lam tsun ai, ndai Yawhan laika hta Yesu galaw ai kasi hpe Sasan amu ngu na rai yang Sasana amu ngu ai gaw Yesu hpe kam sham na matu hkan tsun hkawn dan na lam rai nga ai. Gawng malai hkungga tai na lam npawt daw hta loi mi tsun shapraw ai lam mu lu ai. Dai Masha Kasha gaw shalawt dat ai hkrum na (Wudang hta jen da hkrum na ) shi hpe kam sham ai ni asak lu la na ngu ai hku shaleng dan nga ai. Yesu lahkawng lang bai du sa na lam n re ai sha, Wenyi hpe shangun dat na lam tsun ai.
Daw III hpe naw ala hti ga...
Wunpawng Sha Ni A Karai hte Hkristu
(Theology hte Hkristulogy)
Rev. Nngai Gam
daw II
Myihtoi ni gaw Karai a mungga htawn tsun ma ai, tara sara ni mung Mawshe a tara hpe htawn sharin ya timung, Yesu gaw shi nan Karai re ai hku tsun ai, galaw ai lam mu lu ai, dai majaw Yesu gaw shi nan Karai Kasang jaw ai da ai tara ni hpe lachyum madung hpe shamat kau nna shanhte ra ai hku mahtang htai la nna masha ni hpe htawn sharin ya, hkan sa shangun di ai hpe Yesu grai n ra ai, dai majaw Yuda tara sara ni hpe tara hte masha hpe lit shali ai ni, tinang gaw dai hpe layung hte pyi n mahkai ai ni ngu mu ai. Yesu gaw tara nnan mung n tawn da ai, mi na Karai Kasang a tara dingsa hpe sha lachyum madung hpe htai dan nga ai. Yuda tara ni gaw ''Masha hkum sat'' nga ai hpe masha n sat jang gaw ram sai ngu sha myit la ai, raitim Yesu gaw Karai Kasang ra ai lam hpe asan sha tsun dan sai. Masha n sat na hpe daram sha Karai Kasang tara hta tsun ai lam n rai, masha sat ai ninghpawt gaw masin pawt ai kaw na hpang ai re majaw masin n pawt na lam rai nga ai. ''Masha num hkum shaw'' nga ai hpe mung Karai Kasang gaw num shaw mayu ai, ngang kayut katu ai myit hpe du hkra shazim ra ai ngu htai dan wa ai.
Karai Kasang ra ai lam gaw tara daram sha hkan nna hkum tsup ai lam hpe sha ra ai n rai, Karai Kasang hte maren hkum tsup kup na hpe ra nga ai ngu asan sha tsun malawng dan wu ai (Mahte 6 hta). Yesu Hparishe, tara sara ni hpe pawt ai lam gaw, tang n du ai hku tara hpe htai dan ai hta n-ga, dai shanhte htai la ai tara ni hpe Karai a tara hku hkan shangun ai lam hpe rai nga ai. Tinang mung n hkam, masha kaga ni n hkam lu jang Karai Kasang hte n htan shai ai hku galaw ai ngu Hpung kaw na shapraw, yubak kap tara n sha-tup lu ai ni ngu arawng, sari jahpoi di ai hpe Yesu pawt mayu ai. Masha gaw Karai Kasang ra ai hpe gara hku mung hkum tsup hkra n shatup lu ai hpe mu nna Karai a tara n shatup ai ni maga tsap nna yubak kap ni mung Karai a kasha ni naw re ai lam madun dan sai.
Kabu Gara shiga laika ni hta Yesu galaw ai amu gaw si hkam ai amu hta ahkyak shatai ai n re sha, Yubak kap, kang hta, shawa num ni, machyi makaw hkrum ai ni hpe Karai Kasang a kasha shatai la ai amu hpe ahkyak shatai nga ai lam mu lu ai. Dai majaw ndai laika ni hku nga yang Hkristan Hpung a Sasana amu ngu ai gaw Yesu galaw ai amu hpe hkan galaw ai lam rai nga ai. Ndai laika ni hta yubak lu ai ngu ai gaw Adam a namsi sha shut ai lam n re ai sha, n hkru ai myit masin kaw na yubak amu byin wa ai lam Yesu sharin ya ai lam mu lu ai. Dai majaw Hkristan Sasana amu gaw n hkru ai myit masin kaw na lawt hkra masha hpe sharin shaga la na lam rai nga ai. Yubak kaw na lawt na matu Yesu si hkam ra ai lam n re ai sha, n hkru kaw na lawt na matu sharin shaga hkawm nga yang sat kau hkrum ai lam mahtang rai nga ai. Yesu a matu share shagan hku si hkam nna Sasana amu galaw na rai nga ai.
GA SHAKA NINGNAN CHYUM LAIKA HTA YESU KADAI RE AI HTE HPA GLAW AI LAM HPE LACHYUM KAGA GA HKU SHAPRAW AI LAM
Kabu Gara shiga masum (Mahte, Marku, Luka) hta lachyum shapraw ai lam hpe lahta de tsun hparan dan sai, ya matut nna Yawhan laika hte Kasa Pawlu a shagun dat ai laika ni hta Yesu Hkristu hpe lachyum shaleng ai lam (shi kadai re ai, Shi hpa baw galaw sai ngu ai lam): Yawhan laika hta Chyoi Pra ai Wenyi hte na-um na sin rai shangai chyinghkai wa nna shinggyim masha tai ai lam n tsun ai; mi mungkan ga de garai n shangai kaw na Kawa Karai Kasang hte (Mungga) rau nga ai lam, shi mung Karai langai mi (Kasha) hku nga nna sumsing lamu kaw na yu wa nna shinggyim masha (hkum shan dagraw) tai ai lam hku tsun shaleng dan nga ai. Asak muk, nhtoi, tengman ai asak, lam re ai hku tsun ai. Karai Kasang tsun shangun ai hpe tsun, galaw shangun ai hpe galaw rai, Karai Kasang hte langai sha tai ai wa re ai lam tsun shaleng nga ai. Shi a Sasana amu gaw shi hpe kam sham nna asak lu la hkra di ai amu rai lu ai. Si hkam ai shaloi share shagan hku si hkam ai lam tsun ai, ndai Yawhan laika hta Yesu galaw ai kasi hpe Sasan amu ngu na rai yang Sasana amu ngu ai gaw Yesu hpe kam sham na matu hkan tsun hkawn dan na lam rai nga ai. Gawng malai hkungga tai na lam npawt daw hta loi mi tsun shapraw ai lam mu lu ai. Dai Masha Kasha gaw shalawt dat ai hkrum na (Wudang hta jen da hkrum na ) shi hpe kam sham ai ni asak lu la na ngu ai hku shaleng dan nga ai. Yesu lahkawng lang bai du sa na lam n re ai sha, Wenyi hpe shangun dat na lam tsun ai.
Daw III hpe naw ala hti ga...
Tuesday, January 12, 2010
Karai Masa, Wunpawng Sha Ni A Karai hte Hkristu (daw I)
Karai Masa
Wunpawng Sha Ni A Karai hte Hkristu
(Theology hte Hkristulogy)
Rev. Nngai Gam
daw I
Theology (Karai Masa) shing n rai Karai a lam: shinggyim masha ni yawng Karai nga ai hpe dum hprang ma ai, chye ai daram mung chye ma ai, n naw, n ku ai sha ra ma ai, shi shinggyim masha hpe kaning rai asak hkrung shangun mayu ai (shi ra ai lam) hpe mung chye na ma ai, dai hpe n hkan galaw ai sha ra nga ai nga nna Kasa Pawlu tsun ai, dai majaw shinggyim masha yawng mara lu ai ngu tsun ai (Adam mara galaw ai majaw mara lu ai hku n re ai sha, ya jang Karai galaw shangun ai hpe n galaw ai majaw mara lu ai ngu tsun ai (Roma 1:3). Shinggyim masha yawng gaw tinang galaw ai amu kaja ai n kaja ai hta hkan nna je yang hkrum na re nga ai, raitim hkye la hkrum ai lam gaw tara hkan shatup lu n lu hta n re ai sha, Kam sham ai n kam sham ai hta sha madung rai nga ai.
Karai Kasang gaw shi nan Wenyi re nga ai, shi gaw kaga Wenyi lu ra ai wa n re, Wunpawng sha ni a makam masham hta mung n mu lu ai Nat, Karai nga ai lam kam ai, Nat gaw shi nan Wenyi rai nga ai, Karai mung shi nan Wenyi re majaw Nat Wenyi, Karai a Wenyi nga ai lam Wunpawng sha ni n chye na ga ai. Israela amyu hte Hkristan ni a Chyum laika Ga Shaka Dingsa hta mung Karai Kasang gaw Wenyi re ai, Wenyi lu ai lam gaw n tsun ai, Samsun a ntsa e Wenyi ru jaw ya ai majaw n gun bai ja wa ai nga ai hpe yu yang Wenyi atsam hpe ngu ai sha rai nga ai.
Karai Kasang gaw tsaw htum ai shara kaw nga ai re majaw shinggyim masha hpe lama ma tsun shana mayu yang Wenyi hpe n shangun dat ai sha, Lamu Kasa hpe mahtang shangun dat ai lam mu lu nga ai.
Ga Shaka Ningnan Chyum laika hta gaw Lamu Kasa bai mat wa nna Karai Kasang a Wenyi shing n rai, Yesu a Wenyi yu wa nna (Yesu Hkalup Hkam yang mung, hpung masha ni (shinggyim masha ni hkalup hkam yang mung yu wa ai)). Hpung masha ni hte rau nga ai lam, Yesu shi lamu de lung wa nna shi a Wenyi shangun dat na lam tsun nga ai. (Yawhan laika hta), Yawhan laika hta gaw mungkan de grai n paw pru yang Mungga hku Karai hte rau nga sai, hpan da ai amu hpe mung rau galaw ai lam tsun ai (1:14), Kasa Pawlu mung dai hku tsun ai. Chyoi Pra ai Wenyi hte hkawn sek Mari hta na-um nasin rai nna shinggyim masha tai ai lam gaw Mahte hte Luka laika hta sha, mu lu ga ai, Marku laika hta gaw hkalup hkam ai aten hta Chyoi Pra ai Wenyi yu sa nna Karai Kasha hku yin la ai lam tsun ai, dai baw masa hpe Kasa laika hte Pawlu a shagun dat ai laika ni hta mung mu lu ga ai, si ai kaw na Karai Kasang jahkrung sharawt la nna Hkristu shatai la sai ngu ai lam tsun ai. Ndai lam ni gaw Yesu gaw Karai mung, Shinggyim masha mung re ngu ai lam rai nga ai, Karai a Kasha ngu ai hte Masha Kasha ngu ai lachyum rai nga ai. Dai majaw Yesu Hkristu gaw kadai rai ta? Ngu ai lam rai nga ai.
Chyum laika hta ahkyak ai lam gaw Yesu kadai rai ta? Hpa a matu sa a ta? Ngu ai lam rai nga ai. Hpa galaw sata? Ngu ai lam rai nga ai. Hpa galaw sata? Ngu ai hpe Chyum laika hta tsun ai n bung ai i? Mahte Marku, Luka ni hta gaw Karai Kasha mung re, shinggyim masha mung re ngu nga ai, Yawhan a laika hta gaw Karai Kasha sha n rai, Karai nan re ai ngu tsun nga ai, Yesu tsun ai galaw ai lam ni gaw Kawa Karai Kasang tsun shangun ai lam, galaw shangun ai lam ni hpe hkan galaw ai ngu tim Mahte, Marku hte Luka hta gaw, Yesu gaw Karai a Mungga htawn ai wa, Karai shangun ai amu hpe galaw ya ai wa hku n re ai sha, shi nan Karai galaw ai baw amu ni, mara raw dat ai amu, Laban shani a madu re ngu ai lam ni, masha hpe machyi shamai ai shaloi mung akyu hpyi ya ai hku n re ai sha, shi nan shamai ya ai, masha a mara raw dat na matu Karai Kasang kaw kyu hpyi ya ai hku n re ai sha, shi nan mara raw ya ai hku shi galaw nga ai lam, dai majaw mung Hparishe ni, tara sara ni shi hpe Karai hpyi hpun ai wa ngu mara shagun ma ai, ngai mu ai hku nga yang Karai hpyi sha hpun ai wa n re, Yesu gaw Karai nan tsun ai hku tsun ai, ''Ngai nanhte hpe tsun made ai'' nga ai.
Daw (II) hpe naw ala hti ga ngu...
Wunpawng Sha Ni A Karai hte Hkristu
(Theology hte Hkristulogy)
Rev. Nngai Gam
daw I
Theology (Karai Masa) shing n rai Karai a lam: shinggyim masha ni yawng Karai nga ai hpe dum hprang ma ai, chye ai daram mung chye ma ai, n naw, n ku ai sha ra ma ai, shi shinggyim masha hpe kaning rai asak hkrung shangun mayu ai (shi ra ai lam) hpe mung chye na ma ai, dai hpe n hkan galaw ai sha ra nga ai nga nna Kasa Pawlu tsun ai, dai majaw shinggyim masha yawng mara lu ai ngu tsun ai (Adam mara galaw ai majaw mara lu ai hku n re ai sha, ya jang Karai galaw shangun ai hpe n galaw ai majaw mara lu ai ngu tsun ai (Roma 1:3). Shinggyim masha yawng gaw tinang galaw ai amu kaja ai n kaja ai hta hkan nna je yang hkrum na re nga ai, raitim hkye la hkrum ai lam gaw tara hkan shatup lu n lu hta n re ai sha, Kam sham ai n kam sham ai hta sha madung rai nga ai.
Karai Kasang gaw shi nan Wenyi re nga ai, shi gaw kaga Wenyi lu ra ai wa n re, Wunpawng sha ni a makam masham hta mung n mu lu ai Nat, Karai nga ai lam kam ai, Nat gaw shi nan Wenyi rai nga ai, Karai mung shi nan Wenyi re majaw Nat Wenyi, Karai a Wenyi nga ai lam Wunpawng sha ni n chye na ga ai. Israela amyu hte Hkristan ni a Chyum laika Ga Shaka Dingsa hta mung Karai Kasang gaw Wenyi re ai, Wenyi lu ai lam gaw n tsun ai, Samsun a ntsa e Wenyi ru jaw ya ai majaw n gun bai ja wa ai nga ai hpe yu yang Wenyi atsam hpe ngu ai sha rai nga ai.
Karai Kasang gaw tsaw htum ai shara kaw nga ai re majaw shinggyim masha hpe lama ma tsun shana mayu yang Wenyi hpe n shangun dat ai sha, Lamu Kasa hpe mahtang shangun dat ai lam mu lu nga ai.
Ga Shaka Ningnan Chyum laika hta gaw Lamu Kasa bai mat wa nna Karai Kasang a Wenyi shing n rai, Yesu a Wenyi yu wa nna (Yesu Hkalup Hkam yang mung, hpung masha ni (shinggyim masha ni hkalup hkam yang mung yu wa ai)). Hpung masha ni hte rau nga ai lam, Yesu shi lamu de lung wa nna shi a Wenyi shangun dat na lam tsun nga ai. (Yawhan laika hta), Yawhan laika hta gaw mungkan de grai n paw pru yang Mungga hku Karai hte rau nga sai, hpan da ai amu hpe mung rau galaw ai lam tsun ai (1:14), Kasa Pawlu mung dai hku tsun ai. Chyoi Pra ai Wenyi hte hkawn sek Mari hta na-um nasin rai nna shinggyim masha tai ai lam gaw Mahte hte Luka laika hta sha, mu lu ga ai, Marku laika hta gaw hkalup hkam ai aten hta Chyoi Pra ai Wenyi yu sa nna Karai Kasha hku yin la ai lam tsun ai, dai baw masa hpe Kasa laika hte Pawlu a shagun dat ai laika ni hta mung mu lu ga ai, si ai kaw na Karai Kasang jahkrung sharawt la nna Hkristu shatai la sai ngu ai lam tsun ai. Ndai lam ni gaw Yesu gaw Karai mung, Shinggyim masha mung re ngu ai lam rai nga ai, Karai a Kasha ngu ai hte Masha Kasha ngu ai lachyum rai nga ai. Dai majaw Yesu Hkristu gaw kadai rai ta? Ngu ai lam rai nga ai.
Chyum laika hta ahkyak ai lam gaw Yesu kadai rai ta? Hpa a matu sa a ta? Ngu ai lam rai nga ai. Hpa galaw sata? Ngu ai lam rai nga ai. Hpa galaw sata? Ngu ai hpe Chyum laika hta tsun ai n bung ai i? Mahte Marku, Luka ni hta gaw Karai Kasha mung re, shinggyim masha mung re ngu nga ai, Yawhan a laika hta gaw Karai Kasha sha n rai, Karai nan re ai ngu tsun nga ai, Yesu tsun ai galaw ai lam ni gaw Kawa Karai Kasang tsun shangun ai lam, galaw shangun ai lam ni hpe hkan galaw ai ngu tim Mahte, Marku hte Luka hta gaw, Yesu gaw Karai a Mungga htawn ai wa, Karai shangun ai amu hpe galaw ya ai wa hku n re ai sha, shi nan Karai galaw ai baw amu ni, mara raw dat ai amu, Laban shani a madu re ngu ai lam ni, masha hpe machyi shamai ai shaloi mung akyu hpyi ya ai hku n re ai sha, shi nan shamai ya ai, masha a mara raw dat na matu Karai Kasang kaw kyu hpyi ya ai hku n re ai sha, shi nan mara raw ya ai hku shi galaw nga ai lam, dai majaw mung Hparishe ni, tara sara ni shi hpe Karai hpyi hpun ai wa ngu mara shagun ma ai, ngai mu ai hku nga yang Karai hpyi sha hpun ai wa n re, Yesu gaw Karai nan tsun ai hku tsun ai, ''Ngai nanhte hpe tsun made ai'' nga ai.
Daw (II) hpe naw ala hti ga ngu...
Subscribe to: Posts (Atom)


text:
kaipung
NGWI PYAW HKAMJA NGA U GA! Kaipung
Friday, April 17, 2015
Wunpawng Shadang
Wunpawng shadang...
Na matu sha n myit... Myu hpe tsaw ai
ndai website gaw
Thai mung hta hpaw da ai dakkasu
myen mung scholarship a matu program ni nga ai.
Sunday, March 22, 2015
Dai ni
Dai ni gaw, UDHR presentation na matu shajin nga ga ai.
wunkat ngut na tinang buga de buga masha ni chye na hkra gara ladat hte gara hku sharin na hpe hkyen ai lam re.
lani hte lani chye la lu ai lam ni mung law wa ai..
lani hte lani ngai grai naw hka-ja ra ai hpe mung grau grau chye wa ai.
Anhte Wunpawng Myu sha shagu mung law law hka-ja la nna, tinang buga, tinang myu sha ni hpe garan gachyan ra nga ga ai.
Tinang hkrai chye, tinang hkrai jai sha ai hpaji n rai na matu mung ahkyak ai.Nang langai hkrai pyaw ai hte n ngut na re. na kahpu kanau, na makyin jinghku, na a ru sai ni yawng ni ngwi pyaw yang she nang mung teng sha ngwi pyaw na re.
Ngai langai sha n galaw ai mi hpa n ra na re ngu n mai myit ai. Nang langai mi ting yawm yang myu sha a matu manu mana yawm kaba re.
Jawpoi masat shadaw
Friday, February 27, 2015
tsamari
online n lu lang ai bum karing karang kaw na sa wa ai rai na.. dai na tup baw she sin hkra net hkrai she kajam taw sai.
Thursday, December 29, 2011
galai shai nga ai mungkan
shinggyim masha a myit masa lam ni mung lai wa sai ten na hte n bung nga sai
anhte lang nga ai arung arai ni mung lani hte lani grau grau prat dep ai arai ni hpe shapraw lang nga sai. hpaji masa lam hku nga yang mung nnan shalat ai hpe grau madung dat wa ai.
rai yang, anhte a myit ni hpe mung grau mai kaja ai hku myit mang sa wa ra ai.
mai byin yang masha law law wuhpung law law a matu akyu rawng ai masha tai hkra anhte shakut ra ai. mungkan ga hpe K.K ra sharawng ai hku makawp maga na grai ahkyak nga sai.
Wednesday, July 15, 2009
Chyum laika sharin hpawng
Karai hta myit maju jung let sak hkrung lu hkra Madu hta shingbyi nga ga.
chyum laika sharin ai gaw shata lahkawng laman kalang galaw ai, kalang galaw yang lani mi hkying hkum 3, lahkawng ya re.
yawng shang lawm ga.


text:
NZ Mungdan Wellington Porirua kaw sha nu nga ai J.W sha ni kawn North porirua hkalup Nawku hpung masha ni hte 6.1.2013 laban hta nawku ganaw mazum hpawng hpe jawm galaw lai wa sai. Ndai Nawku hpawng hta Jinghpaw mung na du sa ai Rev.Dr Maran Ja Gun Kaw na karai Mung Ga hte ngun jaw la sai. Ndai Naw ku hpung gaw Wellington kaw nga ai J.W sha ni Nawku daw jau na shara ni hpe jaw ya let lam shagu hta garum la ai Nawku hpung mung rai nga ai.
Karai Mungga hte shadum jahprang nga ai Sara kaba Dr Maran Ja Gun